title: Kulmapuolustaja

text: Amerikkalainen jalkapallo on peli, jossa käydään lukuisia sisäisiä kaksinkamppailuja hyökkääjien ja puolustajien välillä. Yksi niistä on laitahyökkääjien ja kulmapuolustajien taistelu. Monesti joukkueen nopeimpien pelaajien väliset kamppailut saattavat joskus näyttää melko fyysisiltä, vaikkakin niitä säätelevät tiukat säännöt. Periaatteessa kummallakin pelaajalla on yhtäläinen oikeus tavoitella ilmassa olevaa palloa, joten kumpikaan ei saa kontaktia ottamalla estää tai häiritä toista ottamasta palloa kiinni. NFL:ssä laitahyökkääjän ja kulmapuolustajan välinen kontakti on rajoitettu alueelle, joka ulottuu viiden jaardin päähän aloituslinjasta, kun yliopistoissa ja IFAF maissa kontaktia saa olla niin kauan kuin pallo ei ole ilmassa. Ilmassa olevan pallon kiinniottotilanteessa tapahtuneet rikkeet tulkitaan yleensä syötön vastaanoton häirinnäksi, ja vaikka tilanne useimmiten tulkitaan puolustajan rikkeeksi, voidaan vastaanoton häirinnästä rangaista myös hyökkääjää. Tällöin laitahyökkääjä esimerkiksi työntää käsillään myös palloa tavoittelevaa kulmapuolustajaa päästäkseen itse parempaan kiinniottoasemaan.


title: Kulmapuolustaja

text: Kulmapuolustajat ovat joukkueidensa nopeimpia ja ketterimpiä pelaajia. Heidän tulee pysyä yhtä lailla nopeiden laitahyökkääjien vauhdissa välillä sivuttain tai jopa takaperin juosten. Reaktiokyky hyökkäyksen tekemisiin ja ymmärrys omasta puolustussysteemistä on niin ikään edellytys kulmapuolustajalle. Eräs kulmapuolustajien avaimista on pelinrakentajan liike ja katse, jotka antavat vihjeen hyökkäyspelistä: onko kyseessä heitto- vai juoksupeli. Taklaajina heidän tulee olla äärimmäisen varmoja, sillä he useimmiten kohtaavat hyökkääjään avokentällä, jossa hyökkääjällä on enemmän tilaa väistää puolustajia. Kulmapuolustaja saattaa joskus olla myös viimeinen puolustaja ennen maaliviivaa, jolloin epäonnistunut taklaus merkitsee vastustajan maalia.


title: Cherish

text: Cherish voi tarkoittaa ainakin seuraavia:


title: Fanny ja Alexander

text: Fanny ja Alexander ("Fanny och Alexander") on Ingmar Bergmanin ohjaama elokuva ja televisiosarja vuodelta 1982. Bergman leikkasi aineistosta aluksi neliosaisen televisiosarjan, muokkasi siitä teatterielokuvan ja työsti käsikirjoituksesta kirjan. Tarina kertoo hyvin toimeentulevan Ekdahlin teatterisuvun elämästä 1900-luvun alun Ruotsissa kahden lapsen, Fannyn ja etenkin Alexanderin kautta.


title: Fanny ja Alexander

text: Elokuva sai neljä Oscar-palkintoa: paras vieraskielinen elokuva (palkinnon vastaanotti Ingmar Bergmanin puolesta tuottaja Jörn Donner), Sven Nykvist kuvauksesta, Anna Asp ja Sisanne Lingheim parhaasta lavastuksesta ja Marik Vos Lungh pukusuunnittelusta. Se palkittiin myös Golden Globe -palkinnolla parhaana ulkomaalaisena elokuvana.


title: Fanny ja Alexander

text: Suomalaisista näyttelijöistä elokuvassa olivat mukana Nils Brandt, Stina Ekblad ja Majlis Granlund.


title: Fanny ja Alexander

text: "The New York Timesin" kriitikot valitsivat "Fannyn ja Alexanderin" vuonna 2004 yhdeksi kaikkien aikojen tuhannesta parhaasta elokuvasta. Vuonna 2018 BBC:n kansainvälinen asiantuntijaraati äänesti sen kaikkien aikojen 30 parhaan ei-englanninkielisen elokuvan joukkoon.


title: I Spy

text: I Spy voi tarkoittaa seuraavia:Kirjallisuudessa:


title: I Spy

text: Musiikissa:


title: Gongitsune

text: Gongitsune (japaniksi: ごんぎつね: Gongitsune) on kuuluisa japanilainen satu. Tarina kertoo pienestä ketusta, jonka nimi on Gon. Tarinan kirjoitti Nankichi Niimi. Niimi kirjoitti tarinan vuonna 1930 (tai 1932) vain 17-vuotiaana. Tarina perustui japanilaisiin kansantarinoihin, joita hän oli kuullut. Hän kirjoitti tarinan syntymäpaikassaan Handassa, Aichin prefektuurissa. Hänen äitinsä oli kuollut pojan ollessa nelivuotias, joten tarina Gonista kosketti häntä syvästi.


title: Gongitsune

text: Kirjasta tehtiin samanniminen anime-elokuva, jossa Gonin äänenä toimi Mayumi Tanaka. Elokuva tuli ensi-iltaan maaliskuussa 1985.


title: Gongitsune

text:
Gon on pieni kettu. Etsiessään ruokaa Gon saapuu pieneen kylään josta hän alkaa varastamaan ruokaa ja aiheuttamaan muuta harmia. Lopulta kylän asukkaat suuttuvat hänelle.
Eräällä kerralla Gon varastaa ankeriaan, jonka mies nimeltä Hyoju (兵十) halusi antaa sairaalle äidilleen. Ilman ankeriaan parantavaa vaikutusta Hyojun äiti kuolee. Gon tajuaa virheensä ja yrittää hyvittää tekonsa tuomalla Hyojulle kaikki tavarat jotka hän oli varastanut kylästä. Tämän vuoksi kyläläiset alkavat luulla Hyojua varkaaksi ja pieksevät hänet. Tämän vuoksi Gon tuo Hyojulle vain metsästä keräämiään sieniä ja pähkinöitä. Hyoju on kiitollinen saamistaan lahjoista, mutta ei tiedä mistä ne hänelle tulevat. Eräänä päivänä Hyoju löytää ketun hiiviskelemästä asuntonsa läheltä, suuttuu äitinsä kuoleman aiheuttaneelle Gonille ja ampuu ketun kuoliaaksi. Myöhemmin Hyoju tajuaa kauhukseen, että kettu jonka hän ampui, olikin sama joka toi hänelle sieniä ja pähkinöitä.


title: Gongitsune

text: Japanilaiset sadut eivät aina pääty onnellisesti. Tässä tarinassa Gonin äiti kuolee, Hyojun äiti kuolee, Gon ammutaan koska hän yrittää hyvittää virheensä ja Hyoju tuntee syyllisyyttä ammuttuaan ketun joka auttoi häntä. Sadun opetuksena on pidetty sitä, että jokaisen on hyväksyttävä kohtalonsa.


title: Gongitsune

text: Länsimaiset sadut päättyvät yleensä onnellisesti ja niiden sanoma on, että jokainen on vastuussa omasta kohtalostaan. Lähin länsimainen vastine Gonin tarinalle lienee satu , joka alkaa samantyyppisesti äitipeuran kuolemalla, mutta joka kuitenkin päättyy onnellisesti.


title: Gongitsune

text: Ketut ovat japanilaisessa kulttuurissa maagisia ja kujeilevia eläimiä. Jotkin kansantarinat kertovat ketuista, jotka osaavat muuttaa ulkomuotoaan toisiksi eläviksi olennoiksi tai esineiksi. Gon matkii välillä ihmisten käyttäytymistä, muttei käytä taikavoimia.


title: Gongitsune

text: Koska Gon varasti ankeriaan, Hyojun äiti kuoli. Japanilaiset uskovat, että ankeriasta sisältävät ruoka-annokset lisäävät voimia, varsinkin helteisellä säällä.


title: François-Antoine de Boissy d’Anglas

text: François-Antoine de Boissy d'Anglas (8. joulukuuta 1756 Saint-Jean-Chambre – 20. lokakuuta 1826 Pariisi) oli Boissy d'Anglasin kreivi, ranskalainen kirjailija, asianajaja ja poliitikko.


title: François-Antoine de Boissy d’Anglas

text: Hän oli Ardècheistä kotoisin olevan protestanttisen lääkärin poika ja opiskeli lakitiedettä ja siirtyi Pariisiin, jossa hän toimi asianajajana Pariisin parlamentissa. Hän osti viran Provencen kreivin, tulevan Ranskan kuningas Ludvig XVIII:n kansliapäällikkönä. Hän tuli tunnetuksi erityisesti itsevaltiuteen kohdistamastaan kritiikistä ja taistelustaan protestanttien puolustajana.


title: François-Antoine de Boissy d’Anglas

text: Boissy d'Anglas oli perustuslakia säätävän kansalliskokouksen jäsen. Hän edusti siellä, kuten konventissakin maltillista suuntausta. Hän toimi konventin puhemiehenä jakobiinimellakan aikaan 20. toukokuuta 1795.


title: François-Antoine de Boissy d’Anglas

text: Hän asettui viidensadan neuvoston oppositiossa direktoriota vastaan ja sai Barrasin kaappauksen yhteydessä 1797 karkotustuomion. Napoleonin kutsumana hän palasi Ranskaan, jossa toimi keisarin virkamiehenä ja kohosi pääriksi restauraation aikana ja edusti liberaalilinjaa.


title: Syyssonaatti

text: Syyssonaatti () on Ingmar Bergmanin ohjaama elokuva vuodelta 1978. Se on pienimuotoinen kamarielokuva, joka kertoo kuuluisan pianistin (Ingrid Bergman) ja hänen laiminlyömänsä, nyt jo aikuisen tyttären (Liv Ullmann) kohtaamisesta. "Syyssonaatti" oli Ingmar ja Ingrid Bergmanin ainoa elokuvayhteistyö, ja Ingmar Bergman kirjoitti sen varta vasten Ingrid Bergmanin ja Liv Ullmannin näyteltäväksi.


title: Syyssonaatti

text: Elokuva kuvattiin Norjassa, koska Ingmar Bergmanilla oli ongelmia Ruotsin veroviranomaisten kanssa. Elokuva palkittiin Golden Globe -palkinnolla parhaana ulkomaisena elokuvana 1979. Se oli myös Oscar-ehdokkaana parhaasta naispääosasta (Bergman) sekä käsikirjoituksesta.


title: Syyssonaatti

text: Charlotte Andergast on menestynyt pianisti, joka on menettänyt aviomiehensä Leonardon. Hän matkustaa tyttärensä Evan ja tämän Viktor-miehen (Halvar Björk) luokse. Eva hoitaa kotonaan sisartaan Helenaa (Lena Nyman), joka on psyykkisesti sairas. Aluksi Eva ja Charlotte sietävät toisiaan, mutta lopulta vanhat haavat aukeavat ja molemmat puhuvat suunsa puhtaaksi suhteestaan.


title: Syyssonaatti

text: "Video-oppaassa" vuodelta 1994 Bello Romano pitää elokuvaa kipeänä, vaikeana ja raskaana, mutta myös vapauttavana. Hän antaa sille neljä tähteä viidestä, mikä vastaa sanallista arviota ”erinomainen”.


title: Syyssonaatti

text: Syksyllä 2017 sai ensi-iltansa Sebastian Fagerlundin säveltämä ooppera "Höstsonaten", jonka libretto perustuu Bergmanin elokuvakäsikirjoitukseen. Kantaesityksessä Suomen Kansallisoopperassa lauloivat Anne Sofie von Otter ja Erika Sunnegårdh.


title: Bongorummut

text: Bongorummut tai bongot ovat rumpusoitin, joka koostuu kahdesta pienestä, puupalikan avulla toisiinsa kiinnitetystä rummusta. Bongorumpujen runkokin on tavallisimmin tehty puusta, mutta rumpuja valmistetaan myös metallista ja komposiittimateriaalista. Rumpujen kansi on tehty joko aidosta nahasta (yleensä vasikkaa) tai tekonahasta.


title: Bongorummut

text: Bongorumpujen varsinaiset rummut ovat eri kokoisia. Suurempaa rumpua ("feminiininen" rumpu, "hembra") on tapana pitää soittajasta katsoen oikealla puolella, ja pienempää ("maskuliininen" rumpu, "macho") vasemmalla puolella. Oikeaoppisesti rumpuja tulee pitää polvien välissä, ja niitä soitetaan lyömällä rumpukansia sormilla ja kämmenillä. Rummuista lähtevä ääni on melko korkea. Bongorumpuja käytetään perinteisesti kuubalais- tai salsa-musiikkia esitettäessä, mutta melkein mitkä tahansa kevyttä musiikkia esittävät yhtyeet saattavat toisinaan käyttää bongorumpuja yhtenä instrumenttinaan.


title: Bongorummut

text: Bongoja soitetaan myös Lähi-idässä, Turkissa ja arabimaissa. Esimerkiksi Marokossa soittimen paikallinen nimi on "Tbila". Marokkolaiset bongot ovat käsin tehtyä keramiikkaa.


title: Chris Clark

text: Chris Clark (s. 8. maaliskuuta 1976 South Windsor, Connecticut) on yhdysvaltalainen jääkiekkoilija, joka pelasi urallaan yli 600 NHL-ottelua kolmessa eri seurassa.


title: Chris Clark

text: Clark pelasi juniorisarja NEJHL:ssä Springfield Olympicsissa kaudet 1991–1994. Viimeisen kautensa jälkeen Calgary Flames varasi hänet NHL:ään . Kaudeksi 1994–1995 Clark siirtyi ECAC-yliopistosarjaan Clarksonin yliopiston joukkueeseen. Clarksonissa hän pelasi lopulta neljä kautta. Viimeisen kautensa jälkeen Clark valittiin ECAC:n kakkostähdistökentälliseen.


title: Chris Clark

text: Clark siirtyi kaudeksi 1998–1999 Calgaryn organisaatioon. Ensimmäinen kausi Calgaryssä meni kuitenkin AHL-sarjaa pelanneessa farmijoukkueessa Saint John Flamesissa. Kaudella 1999–2000 Clark pääsi pelaamaan 22 ottelua Calgaryssä. Niissä hän sai tililleen vain yhden syöttöpisteen, mutta säilyi useita kierroksia kokoonpanossa aggressiivisen pelityylinsä ansiosta. Seuraavalla kaudella Clark pytyi tekemään jo viisi maalia Calgaryssäkin pelaamissaan 29 ottelussa. Hän pelasi kuitenkin pääosan kaduesta jälleen Saint Johnissa, jossa oli erityisesti pudotuspeleissä tärkeässä roolissa. Clark oli pudotuspelien kuudenneksi tehokkain pelaaja 14 pisteellään, kun Saint John voitti Calder Cupin.


title: Chris Clark

text: Clarkin ensimmäinen täysi kausi Calgaryssä oli 2001–2002, jolloin hän sai 64 ottelussa pisteet 10+7. Kauden jälkeen Clark solmi jatkosopimuksen Calgaryn kanssa. Kaudella 2003–2004 Calgary eteni Stanley Cup -finaaleihin asti, mutta hävisi niissä Tampa Bay Lightningille. NHL:n työsulkukaudella 2004–2005 Clark pelasi kahdessa joukkueessa Euroopassa. Ensin hän pelasi Sveitsin pääsarjassa SC Bernissä kolme ottelua ja joulukuusta 2004 alkaen loppukauden Norjan pääsarjassa Storhamar Dragonsissa.


title: Chris Clark

text: Ennen kauden 2005–2006 alkua Clark kaupattiin Washington Capitalsiin, jonka kanssa hän teki sopimuksen myöhemmin elokuussa 2005. Washingtonissa Clarkin tehot alkoivat nousemaan, ja hänet sijoitettiin kauden 2005–06 kevätpuolella ykkösketjuun Aleksandr Ovetškinin ja Dainius Zubrusin kanssa. Kauden lopputulos oli 20 maalia ja 19 syöttöä. Kauden 2006–2007 alussa Clark nimettiin Washingtonin kapteeksi. Kausi oli hänen uransa tähänastisesti paras: hän teki 30 maalia ja 24 syöttöä. Kauden jälkeen Clark solmi kolmen vuoden laajennuksen sopimukseensa, josta oli jäljellä ennestäänkin vielä yksi kausi.


title: Chris Clark

text: Clarkin kaudet 2007–2008 ja 2008–2009 menivät loukkaantumisten takia pilalle. Kaudella 2007–2008 hän pystyi pelaamaan vain 18 ottelua nivusvamman takia. Seuraavalla kaudella hän loukkasi ranteensa harjoituskaudella ja joutui olemaan jo 14 ottelua sivussa marras-joulukuussa. Lopulta Clarkin revennyt jänteentuppi päätettiin leikata helmikuussa 2008. Clark pystyi pelaamaan kauden aikana 32 ottelua.


title: Chris Clark

text: Clark aloitti kauden 2009–2010 Washingtonissa, jossa pelasi ensimmäiset 38 ottelua. Joulukuun lopulla 2009 hänet kuitenkin kaupattiin puolustaja Milan Jurčinan kanssa Columbus Blue Jacketsiin. Vastineeksi Washington sai hyökkääjä Jason Chimeran. Siirron aikaan Clark oli ehtinyt toimia Washingtonin kapteenin joukkueen historian kolmanneksi pisimmän ajanjakson. Vain Rod Langway ja Dale Hunter ovat olleet pidempään Washingtonin kapteenina. Clark osallistui kauden 2011–2012 alussa Boston Bruinsin harjoitusleirille, mutta ei saanut joukkueesta pelipaikkaa. Marraskuussa hän teki koesopimuksen Bostonin farmijoukkueen Providence Bruinsin kanssa, mutta hänen sopimuksensa purettiin kuuden ottelun jälkeen.


title: Chris Clark

text: Clark virallisesti lopetti uransa kesällä 2012, mutta hän toimi jo kaudella 2011–2012 Blue Jacketsin kykyjenetsijänä. Kesällä 2012 hänet valittiin joukkueen kehitysvalmentajaksi, ja hänen tehtäviinsä kuuluu joukkueen nuorien lupausten kanssa toimiminen.


title: Chris Clark

text: Clark on edustanut Yhdysvaltoja kaksi kertaa arvokisoissa. Hän on pelannut MM-kilpailuissa 2002 ja 2007.


title: Taikahuilu (elokuva)

text: Taikahuilu ("Trollflöjten") on Ingmar Bergmanin vuonna 1975 ohjaama elokuvaversio Mozartin satuoopperasta "Taikahuilu". Elokuva oli ensimmäinen Ruotsin television tuottama stereoelokuva.


title: Taikahuilu (elokuva)

text: Elokuva ei ole oopperaesityksen tallennus, vaan selvästi elokuvallisempi tarina. Väliin on leikattu katkelmia yleisöstä ja näyttämöntakaisesta toiminnasta Tukholman Drottningholmin linnan teatterissa. Laulajat ovat ensin levyttäneet osansa studiossa, ja näyttelevät ne sitten taustanauhan kanssa suurellisissa lavastuksissa ja osin ulkotiloissa. Laulajien valinnassa on kiinnitetty huomiota myös heidän ulkoiseen olemukseensa.


title: Taikahuilu (elokuva)

text: Bergman muokkasi varsin vapaasti Emanuel Schikanederin alkuperäistä librettoa. Tarinan Pamina on nyt Sarastron ja Yön Kuningattaren avioerolapsi.


title: Taikahuilu (elokuva)

text: "The New York Timesin" kriitikot valitsivat Bergmanin "Taikahuilun" vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2009 "Taikahuilu" pääsi mukaan kirjaan "Tusen svenska klassiker", johon koottiin tuhat ruotsinkielisten kirjojen, elokuvien, äänilevyjen ja tv-ohjelmien klassikkoa.


title: Keisuke Okada

text: Keisuke Okada (, 20. tammikuuta 1868 Fukui – 17. lokakuuta 1952 Tokio) oli keisarillisen Japanin laivaston amiraali, poliitikko ja 31. Japanin pääministeri 8. heinäkuuta 1934–9. maaliskuuta 1936.


title: Keisuke Okada

text: Okada syntyi nykyisen Fukuin prefektuurin alueella samuraiperheeseen. Hän osallistui Japanin keisarillisen laivastoakatemian 15. vuosikurssille ja valmistui seitsemäntenä yhteensä 80 kadetista vuonna 1889. Hän palveli korvetti "Kongōlla" ja panssarikansiristeilijä "Naniwalla". Myöhemmin hän palveli luutnanttina risteilijöillä "Itsukushima" ja "Takachiho" sekä korvetti "Hieillä".


title: Keisuke Okada

text: Ensimmäisessä Kiinan–Japanin sodassa Okada oli taistelulaiva "Fujilla". Valmistuttuaan laivastosotakorkeakoulusta hän palveli taistelulaiva "Shikishimalla" ja upseerina risteilijä "Yaeyama". Venäjän–Japanin sodan aikana Okada toimi useilla aluksilla, joihin kuuluivat risteilijät "Chitose", "Kasuga" ja "Asahi", ennen kuin hänelle annettiin komentoonsa oma alus, "Kasuga" 25. heinäkuuta 1910. Hänet siirrettiin risteilijä "Kashimalle" vuonna 1912.


title: Keisuke Okada

text: 1. joulukuuta 1913 Okada ylennettiin kontra-amiraaliksi, minkä jälkeen hän oli useissa eri toimistotöissä. Vara-amiraaliksi hänet ylennettiin 1. joulukuuta 1917 ja amiraaliksi 11. kesäkuuta 1924. Okada asettui rengō kantai -päälaivaston komentajaksi vuonna 1924. Vuonna 1927 hänestä tuli laivastoministeri Tanaka Giichin hallituksessa, mutta hän erosi virastaan vuonna 1929 tullakseen ylimmän sotaneuvoston sotilaalliseksi neuvonantajaksi. Okada oli yksi harvoista vuoden 1930 Lontoon laivastokonferenssin mukaisen aseidenrajoittamissopimuksen kannattajista laivaston johdossa (jōyaku-ha). Hän auttoi sopimuksen neuvottelussa ja työskenteli voimakkaasti sen ratifikaation puolesta. Hän toimi uudelleen laivastoministerinä Saitō Makoton hallituksessa vuonna 1932.


title: Keisuke Okada

text: Heinäkuussa 1934 Okada nimitettiin Japanin pääministeriksi. Hän kuului kasvanutta militarismia vastustaneisiin demokraattisiin ja maltillisiin ääniin, minkä vuoksi hän oli merkittävä kohde totalitaarisempaa Japania ajaville ääriaineksille. Hän selviytyi täpärästi murhayrityksestä helmikuun 26. päivän välikohtauksessa vuonna 1936, mutta erosi pian virastaan. Toisen maailmansodan aikana Okadalla oli johtava rooli Hideki Tōjōn hallituksen kaatamisessa vuonna 1944. Hän kuoli vuonna 1952.


title: Potkaisija

text: Potkaisija on pelipaikka amerikkalaisen jalkapallon joukkueen sisäisessä erikois- eli potkujoukkueessa (). Hänen tehtävänsä joukkueessa on potkaista potkumaali- ja lisäpisteyritykset sekä monesti myös aloituspotkut.


title: Potkaisija

text: Nykyisin potkaisijat ovat erikoistilannepelaajia, jotka tulevat kentälle ainoastaan potkupeleissä. Silti varsin pitkään joukkueissa ei ollut pelkästään pallon potkimiseen erikoistuneita pelaajia, vaan tehtävät hoiti siihen parhaiten kykenevä pelaaja. Vasta 1960-luvulla ammattilaisjoukkueet alkoivat palkata pelkästään potkimiseen keskittyviä pelaajia. Erikoistuminen jatkui vielä, kun joukkueet hankkivat erikseen potkumaaleja (potkaisija, ) ja lentopotkuja (lentopotkun potkaisija, ) potkivia pelaajia.


title: Potkaisija

text: Vaikka ammattilais- ja yliopistokentillä potkaisijat ja lentopotkujen potkaisijat ovat usein erikoistuneet omiin töihinsä, useissa amatöörijoukkueissa on ainoastaan yksi potkaisija, joka hoitaa joukkueessa molempia potkuja. Näin on Yhdysvalloissa varsinkin high school -joukkueissa. Joissain joukkueissa ei ole edes erityistä potkaisijaa. Suomessa useimmilla joukkueilla ei ole erityistä potkaisijaa.


title: Potkaisija

text: Koska potkaisijat harvoin joutuvat kontaktitilanteisiin, heidän ei tarvitse olla erityisen vahvoja ja kookkaita. Jotkut potkaisijat saattavat olla jopa joukkueensa pienimpiä pelaajia. Heillä täytyy olla kova potkujalka: NFL-potkaisijoiden on kyettävä potkumaaleihin jopa yli 50 jaardin etäisyyksiltä ja jopa 70 jaardin mittaisiin aloituspotkuihin. Potkujen pituuden lisäksi tarvitaan myös tarkkuutta: maalihaarukka on vain 5,55 metriä leveä ja sen alarima on kolmen metrin korkeudella.


title: Potkaisija

text: Potkaisijoilta vaaditaan myös hyvää henkistä kanttia. Parhaimpien ammattilaispotkaisijoiden keskimääräinen onnistumisprosentti potkumaaleissa on yli 75, joten heidän oletetaan myös yleensä onnistuvan potkussaan. Sää- ja tuuliolot vaikuttavat suuresti pallon lentorataan, mutta heidän tulee silti olla varmoja suorittajia, jopa "pisteautomaatteja". Potkaisijat joutuvat myös varsinkin tiukoissa peleissä kentälle ottelun loppuhetkillä, jolloin joukkueen voitto tai tappio on kiinni heidän onnistumisestaan.


title: Potkaisija

text: Ulkopuolisen leimasta huolimatta hyvät potkaisijat on joukkueilleen korvaamattomia, sillä he ovat usein joukkueensa parhaita pisteidentekijöitä. Myös tiukoissa otteluissa potkaisijoiden merkitys kasvaa entisestään. Peliajan käydessä vähiin tappiolla oleva joukkue pyrkii hyökkäyksellään yleensä vain niin pitkälle, että potkaisijalla on mahdollisuus onnistua potkumaaliyrityksessään. Siksi kovajalkainen potkaisija saattaa olla ratkaiseva tekijä.


title: Potkaisija

text: Nykyisin kaikki potkaisijat käyttävät ns. soccer-tyyliä, jossa palloa potkaistaan samalla tavoin kuin jalkapallossa maalivahti potkaisee rintapotkulla maalipotkut. Tyylin tekivät tunnetuksi veljekset Charlie ja Pete Gogolak, ja se yleistyi 60-luvulla varsinkin eurooppalaisyntyisten potkaisijoiden (em. lisäksi myös Jan Stenerud) myötä. Tätä ennen palloa potkittiin jalkapallon kärkipotkua muistuttavalla tavalla, jossa palloa lähestytään suoraan takaa ja jalan pystysuora saattoliike on korostettu.


title: Pankkiiri

text: Pankkiiri on yleisnimitys henkilöstä, joka harjoittaa eräitä pankkitoimintaan liittyviä tehtäviä, tekee kauppaa arvopapereilla, suorittaa rahanperimisiä ja välittää lainoja. Rinnakkaisena terminä pankkiirille käytetään yleisesti pankinjohtajanimikettä; vertaa esimerkiksi "journalisti" – "toimittaja". Toisaalta pankkiirilla voidaan ajatella olevan pankinjohtajaa laajempi yhteiskunnallisen vaikuttamisen, diplomatian sekä raha- ja finanssialan tuntemus. Pankkiiri operoi yleensä yhtä pankkia laajemmissa rahoitusalan yrityksissä.


title: Giulio Cabianca

text: Giulio Cabianca (19. helmikuuta 1923, Verona – 15. kesäkuuta 1961, Modena) oli italialainen kilpa-ajaja.


title: Giulio Cabianca

text:
Cabianca aloitti kilpa-ajamisen pikkuautosarjoissa 1940-luvun lopussa. Hänen ensimmäinen huippuhetkensä oli vuonna 1951, kun hän voitti Italian 1.1 -luokan mestaruuden ajettuaan Louis Chironia vastaan. Menestys jatkui, kun Cabianca voitti vuotta myöhemmin 1.5 -luokan mestaruuden. Targa Florion kisan hän voitti omassa ajoluokassaan vuonna 1955 ollen seitsemäs kokonaistuloksissa. Cabianca voitti samana vuonna myös Giro di Calabrian kilpailun Ferrarillaan ajettuaan Luigi Villoresia vastaan. Vuonna 1958 hänestä tuli Italian GT -sarjan mestari.
Cabianca osallistui neljään Formula 1:n Grand Prix'iin, joissa sai kerättyä kolme MM-pistettä. Hän osallistui myös useisiin MM-sarjaan kuulumattomiin osakilpailuihin.


title: Giulio Cabianca

text: Cabianca menehtyi omituisessa onnettomuudessa Modenan radalla Italiassa. Rata sijaitsi normaalien yleisten ajoteiden läheisyydessä. Olettettavasti hänen kaasupolkimensa jäi pohjaan eikä hän voinut pysähtyä. Cabiancan Cooper ajautui radan ulkopuolelle ajotielle, jossa hän törmäsi taksiin. Cabianca ja kolme matkustajaa taksissa menehtyivät onnettomuudessa.


title: Inukai Tsuyoshi

text: Inukai Tsuyoshi (, 5. toukokuuta 1855, Okayama–15. toukokuuta 1932, Tokio) oli japanilainen poliitikko ja Japanin 29. pääministeri 13. joulukuuta 1931–15. toukokuuta 1932.


title: Inukai Tsuyoshi

text: Inukai syntyi entiseen Niwasen hanin samuraiperheeseen Niwasen kylässä Bizenin provinssissa (nykyinen Okayaman kaupunki Okayaman prefektuurissa). Hän valmistui Keiō-yliopistosta Tokiossa. Uransa alkuvaiheessa hän työskenteli journalistina. Hän meni yhdessä keisarillisen Japanin armeijan kanssa rintamalle Satsuman kapinan aikana.


title: Inukai Tsuyoshi

text: Inukai auttoi liberaaleja aatteita kannattaneen rikken kaishintō -puolueen perustamisessa vuonna 1882. Hän vastusti vahvasti entisten Chōshūn ja Satsuman alueiden valtaa maan hallinnossa. Hänet valittiin Japanin alahuoneeseen ensimmäisen kerran vuonna 1890 ja sen jälkeen uudelleen yhteensä 17 kertaa. Hänen ensimmäinen hallituspaikkansa oli koulutusministerin virka Ōkuma Shigenobun ensimmäisessä hallituksessa vuonna 1898. Hän toimi posti- ja viestintäministerinä Yamamoto Gonnohyōen toisessa hallituksessa. Hän oli johtava hahmo shinpotō-, kenseitō- ja rikken kokumintō -puolueissa, joista viimeinen lopulta kaatoi Katsura Tarōn hallituksen vuonna 1913.


title: Inukai Tsuyoshi

text: Vuonna 1922 rikken kokumintōsta tuli kakushin kurabu, joka liitti voimansa yhteen muiden pienten puolueiden kanssa muodostaakseen hallituksen Katō Takaaki pääministerinään vuonna 1924. Hänen aikanaan Inukai toimi taas hallituksessa posti- ja viestintäministerinä. Sitten kakushin kurabu yhdistyi rikken seiyūkai -puolueeseen, jossa Inukai jatkoi vanhempana jäsenenä. Vuonna 1929 Tanaka Giichin äkillisen kuoleman jälkeen Inukaista tuli puolueen johtaja.


title: Inukai Tsuyoshi

text: Inukaista tuli Japanin 29. pääministeri vuonna 1931. Japani oli vaikeassa taloustilanteessa suuren laman vaikutusten ja kultakantaan palaamisen vuoksi. Inukain hallitus yritti välittömästi kasvattaa taloutta ja asettaa kulta vientikieltoon. Inukai ei kuitenkaan kyennyt kontrolloimaan armeijaa taloudellisesti tai sen toimia Kiinassa Mukdenin välikohtauksen jälkeen. Inukain kamppailu armeijan kanssa johti hänen murhaansa toukokuun 15. päivän välikohtauksessa vuonna 1932. Se merkitsi käytännössä politiikan siviilivallan lakkaamista toisen maailmansodan loppuun saakka.


title: Inukai Tsuyoshi

text: Inukain kolmas poika oli poliitikko, kirjailija ja sodanjälkeinen oikeusministeri Takeru Inukai.


title: Joseph Henri Joachim Lainé

text: Joseph Henri Joachim, Lainén varakreivi (11. marraskuuta 1768 Bordeaux – 17. joulukuuta 1835 Pariisi) oli ranskalainen asianajaja ja poliitikko.


title: Joseph Henri Joachim Lainé

text: Tämä Bordeaux’sta kotisin oleva tukkukauppias suoritti 1789 Pariisissa asianajotutkinnon ja oleskeli sen jälkeen jonkin aikaa Saint-Dominguella. Hänet nimitettiin La Réolen hallintoon 1793 ja hän toimi kotikaupungissaan asianajajana 1796–1808.


title: Joseph Henri Joachim Lainé

text:
Lainé valittiin lakiasäätävän kokouksen jäseneksi 1808 ja siellä hän tuli tunnetuksi poikkeuksellisen itsenäisestä luonteenlaadustaan.
Restauraation aikana hänet valittiin uudestaan ja hän eteni ensin edustajainhuoneen puheenjohtajaksi, toimi sitten sisäministerinä 1816–1818 ja kohotettiin päärin arvoon 1822. Hän ei kuitenkaan milloinkaan vaikuttanut miltään muulta kuin perustuslaillisen vapauden ystävältä. Juuri Lainé lausui 1830 sanat: ”"Kuninkaat väistyvät!"” ("Les rois s’en vont!").


title: Joseph Henri Joachim Lainé

text: Lainé nimitettiin 1816 Ranskan akatemian jäseneksi, jossa hän syrjäytti Hugues-Bernard Maret’n. Lainé ei jättänyt jälkeensä muistelmia julkisesta toiminnastaan, mutta aikalaiset muistelivat hänen lämmintä ja huumorintäyteistä puhetyyliään.


Jalkapallon Afrikan-mestaruuskilpailut 1959 olivat toiset maanosan mestaruuskilpailut. Turnaus pidettiin Kairossa, Yhdistyneessä araitasavallassa. Kisojen aikaan Egypti ja Syyria muodostivat valtioliiton.


title: Jalkapallon Afrikan-mestaruuskilpailut 1959

text: Turnaukseen osallistui samat kolme maata kuin ensimmäisessä mestaruusturnauksessa kaksi vuotta aiemmin. Tuolloin mestaruuden vei Egypti, joka pelasi kotikisoissaan Yhdistyneen arabitasavallan nimellä. Mestaruuden vei toistamiseen Yhdistynyt arabitasavalta, joka voitti turnauksessa molemmat ottelunsa. Sudan sijoittui toiseksi ja Etiopia kolmanneksi.


text:
3 maalia
2 maalia
1 maali


title: Renault RS10

text: Renault RS10 on Formula 1 -auto, jota Renault-talli käytti kaudella . RS10 oli historian toinen Renault'n F1-auto ja ensimmäinen turbomoottorinen auto, jolla voitettiin F1-osakilpailu. Auton voimanlähteenä oli Renault'n oma 1,5-litrainen V6-turbomoottori. Autolla kilpailuissa ajoivat ranskalaiset Jean-Pierre Jabouille ja René Arnoux.


title: Renault RS10

text: Ranskan GP:sta Renault saavutti historian ensimmäisen voittonsa, kun Jabouille ajoi paalupaikalta voittoon. Arnoux täydensi tallin menestystä sijoittumalla kolmanneksi lähdettyään kilpailuun toisesta lähtöruudusta Jabouillen rinnalta. Arnoux myös ajoi kilpailun nopeimman kierrosajan. Britannian GP:ssa Arnoux ylsi toistamiseen peräkkäin palkintokorokkeelle sijoittumalla kilpailussa nyt toiseksi. Jabouille lähti Saksan GP:hin paalupaikalta, mutta joutui keskeyttämään jo kilpailun alkuvaiheessa. Itävallan GP:ssa Arnoux saavutti paalupaikan ja ajoi kilpailun nopeimman kierroksen, mutta lopputuloksissa hän oli kuudes. Jabouille saavutti paalupaikan Italian GP:sta, mutta kilpailussa hän joutui keskeyttämään. Kauden päätöskilpailussa, Yhdysvaltain GP:ssa, Arnoux ajoi palkintokorokkeelle toiseksi.


title: Renault RS10

text: Renault saavutti kauden aikana yhteensä 26 pistettä. Valmistajien MM-sarjassa se sijoittui kuudenneksi.


title: Operaatio Mongoose

text: Operaatio Mongoose (suom. mangusti, englanniksi tunnetaan myös nimellä Cuban Project) oli yleisnimitys Yhdysvaltain presidentin John F. Kennedyn 30. marraskuuta 1961 alulle panemille CIA:n peiteoperaatioille. Presidentti antoi luvan Fidel Castron Kuuban ja sen kommunistihallinnon vastaisille ankarille salaisille toimille. Operaatiota johti ilmavoimien prikaatikenraali Edward Lansdale.


title: Operaatio Mongoose

text: Operaation tavoitteena oli "auttaa Kuubaa kukistamaan kommunistihallinto" mukaan lukien sen johtaja Fidel Castro, tähtäimenä oli "kansannousu, joka voisi tapahtua Kuubassa lokakuussa 1962". Yhdysvaltalaiset politiikantekijät halusivat myös nähdä "uuden hallituksen, jonka kanssa Yhdysvallat voisi elää rauhassa".


title: Operaatio Mongoose

text: Kun hankkeen piti huipentua lokakuussa 1962, Kuuban ohjuskriisi oli pahimmillaan. Kriisin aikana Yhdysvallat ja Neuvostoliitto ajautuivat ydinsodan partaalle. Operaatio Mongoose lopetettiin 30. lokakuuta 1962.


title: M/S Luleå

text: M/S Luleå on vuonna 1922 Göteborgissa, Ruotsissa rakennettu 119,99-metrinen rahtilaiva. Alus on rakennettu raudasta. 11. heinäkuuta 1942 neuvostoliittolainen sukellusvene torpedoi aluksen ja nykyisin alus makaa noin 30 metrin syvyydessä Ruotsin edustalla.


title: M/S Luleå

text: Luleån sisaralukset ovat M/S Stråssa, M/S Asella (ent. Laponia), M/S Ulrika (ent. Luossa) ja M/S Laidaure (ent. Oxelösund).


title: M/S Luleå

text: Vuonna 1922 alus valmistui göteborgilaiselta telakalta ja se luovutettiin ruotsalaisen Trafik AB Grängesberg-Oxelösundin omistukseen. Kotisatamaksi tuli Tukholma.


title: M/S Luleå

text: Toisen maailmansodan aikana moni ruotsalainen laiva kuljetti rautamalmia Ruotsista Saksaan. Saksa tarvitsi malmia muun muassa sotateollisuuteensa. 8. heinäkuuta 1942 Luleå lastasi 7 660 tonnia malmia Luulajan satamasta ja lähti kuljettamaan lastia kohti Emdeniä. Kapteenina aluksella oli Ragnar Westin. 11. heinäkuuta kello 15 Luleå oli Västervikin saaristossa, kun neuvostoliittolainen S7 -sukellusvene ampui torpedon kohti alusta. Torpedon osuttua alukseen voimakas räjähdys lennätti lastina olleen malmin ympäriinsä samalla murskaten muun muassa toisen Luleån pelastusveneistä. Alus upposi nopeasti ja miehistö hyppäsi mereen. Luleån 27 hengen miehistöstä henkiin jäi 19. Kahdeksan menetti henkensä.


title: Sports Illustrated

text: Sports Illustrated on urheilua käsittelevä yhdysvaltalainen viikkolehti. Sen painetulla ja sähköisellä julkaisulla on noin 20 miljoonaa lukijaa.. Pääosa lehden lukijoista on miehiä. Eniten kansikuva-esiintymisiä on koripalloilija Michael Jordanilla ja toiseksi eniten nyrkkeilijä Muhammad Alilla.


title: Sports Illustrated

text: "Sports Illustrated" on ilmestynyt vuodesta 1954 asti, ja nykyään se on osa Time Warner -konsernia.


title: Sports Illustrated

text: Vuosittain helmikuussa lehti julkaisee huippumallien ja eksoottisten kuvauspaikkojen avulla toteutetun, kauden uima-asumuotia esittelevän "Sports Illustrated Swimsuit" -numeron, joka on ollut useana vuonna maailman luetuin lehdennumero 60 miljoonalla lukijallaan. Vuonna 2016 numerosta tehtiin tuhatkunta radio- ja televisiojuttua ja yli 3 400 verkkoartikkelia, jotka keräsivät 13 miljardia sivunäyttöä. Pelkästään paperiversiolla oli 60 miljoonaa lukijaa.


title: Gon

text: Gon on pieni fiktiivinen dinosaurus, joka seikkailee japanilaisessa sarjakuvassa jonka on luonut Masashi Tanaka. Sarjakuva on piirretty realistisella piirrostyylillä ja se on toteutettu ilman kirjoitettua puhetta sekä ääniefektejä. Vuonna 1998 manga saavutti Excellence Prize -palkinnon Japan Media Arts Festival -tapahtumassa.


title: Gon

text: Gonin seikkailut perustuvat luontoon liittyviin hauskoihin oivalluksiin. Sarjakuvassa on vain vähän jatkuvuutta eri osien välillä, sillä Gon seikkailee yksittäisissä tarinoissa eri maanosissa niille tyypillisissä luonto-olosuhteissa. Gon esitetään yleensä helposti suuttuvana, mutta hyväsydämisenä olentona, joka auttaa eläinystäviään pulassa ja taistelee viholliseläimiä vastaan.


title: Gon

text: Masashi Tanaka sanoi: "Tämä sarja ei sisällä dialogia tai onomatopoeettisia merkkejä. Minulta kysytään aina miksi olen valinnut niin. Alussa en ajatellut että äänet olisivat tarpeellisia. Sarjakuvassa (mangassa) ei pitäisi olla kielioppia. Mielestäni on myös outoa antaa eläimille ihmisten kieli ja laittaa ne puhumaan. Päätin piirtää Goniin jotain mikä oli mielenkiintoisempaa kuin mikään mitä voisit kuvailla sanoin. Sarjakuvalla on silti suurta potentiaalia mitä ei esiinny muussa mediassa. Aion vielä kehittää sarjakuvailmaisuani."


title: Gon

text: Gon on ainoa sukupuutolta selvinnyt dinosaurus. Gonin edustamaa tarkkaa dinosauruslajia ei ole määritelty. Gon on kaikkiruokainen ja hänellä on hyvä ruokahalu. Hänellä on pieneen kokoon suhteutettuna valtavat lihasvoimat; hän esimerkiksi pystyy kannattelemaan suussaan täysikasvuista afrikkannorsua. Gonin suomupeite on melkein läpäisemätön; sitä ei pysty lävistämään edes suurten saalistajien hampaat. Hänen älykkyytensä vaihtelee tarinoiden välillä; välillä Gon ei huomaa viikkoihin päänsä päällä olevaa linnunpesää, välillä hän voi ovelasti huijata leijonan hoitamaan saalistuksen puolestaan.


title: Gon

text: Pelissä Tekken 3 Gon on tulenkestävä ja pystyy sylkemään tulipalloja ja hyökkäämään myrkkykaasulla. Gon päästelee lintua ja rääkymistä muistuttavia ääniä.


title: Gon

text: Paradox Press julkaisi alun perin englannin kielisen painoksen mangasta.


title: Gon

text: DC Comicsin alainen CMX julkaisi vuosina 2007-2009 Gon-mangaa amerikkalaiselle yleisölle seitsemänosaisena sarjana.


title: Gon

text: Gon esiintyi ensimmäisen kerran videopeleissä SNES-pelissä "Gon". Peli oli Mario -pelejä muistuttava sivusuuntaan kulkeva tasoloikka.


title: Gon

text: Gon ilmestyi myös lisensoituna hahmona pelissä "Tekken 3". Ei tiedetä, miksi Gon halusi liittyä "King Of Iron Fist" -turnaukseen tai sitä, liittyykö Gonin tarina mitenkään muullakaan tavoin Tekken-pelisarjan tarinan kaanoniin. Jotta hänet saisi pelattavaksi hahmoksi, on kirjoitettava omaksi nimeksi "GON" kun on saavuttanut "Tekken Ball" -alipelissä tai "Survival modessa" niin hyvän tuloksen että saa sen parhaiden tulosten listalle. Gonille saatava toinen asukokonaisuus sisältää kilpikonnan kuoren ja siniset hanskat, minkä on arveltu viittaavan Koopa Troopa -viholliseen Super Mario -peleistä. Mitä luultavammin tämä kuitenkin viittaa GON:n manga tarinaan, jossa tämä menee tyhjän kilpikonnakuoren sisään, ja matkustaa merikilpikonna poikasten mukana kuorensa kanssa.


title: Gon

text: Sprite Animation Studios ilmoitti tekevänsä Moto Sakakibaran ohjaaman tietokoneanimaatiolla toteutetun elokuvan, joka perustuu Gon-mangaan. Sakakibara tunnetaan paremmin apulaisohjaajana elokuvasta . Elokuva oli tarkoitus julkaista vuonna 2007.


title: Irwin Silber

text: Irwin Silber (17. lokakuuta 1925 – 8. syyskuuta 2010) oli yhdysvaltalainen toimittaja ja poliittinen aktivisti. Hän oli kansanmusiikkilehden "Sing Out!" päätoimittajana vuosina 1951–1967.


title: Irwin Silber

text: Silber liittyi myöhemmin Yhdysvaltain "Guardianiin". Hänen tunnetuimpia yksittäisiä artikkeleitaan oli "Sing Out!" -lehden marraskuun 1964 painoksessa julkaistu ”avoin kirje Bob Dylanille”.


title: Irwin Silber

text: Silber julkaisi useita kirjoja. Osa niistä käsittelee täysin musiikin ulkopuolisia aiheita; esimerkkinä Lester Rodneyn uraa koskeva "Press Box Red: The Story of Lester Rodney, the Communist Who Helped Break the Color Line in American Sports" (2006).


title: Neidonlähde

text: Neidonlähde ("Jungfrukällan") on Ingmar Bergmanin ohjaama elokuva vuodelta 1960. Sen tarina perustuu keskiaikaiseen 1200-luvun balladiin "Herr Töres' döttrar", joka kertoo vauraan talonpojan tyttäristä. Elokuvan kuvaus on saanut vaikutteita Akira Kurosawalta ja Mauritz Stilleriltä. Kuvauksen toteutti Sven Nykvist.


title: Neidonlähde

text:
Elokuva on kuvattu Taalainmaalla muun muassa Stuggforsenissa sekä Skattungbyssä .
Elokuva sai Oscar-palkinnon parhaana vieraskielisenä elokuvana 1960 ja oli ehdokkaana myös puvustuksesta. Elokuva sai myös parhaan ulkomaisen elokuvan Golden Globen vuonna 1961.


title: Neidonlähde

text: Toren ja Märetan tytär Karin lähtee viemään kynttilöitä kirkolle sisarpuolensa Ingerin kanssa. Ingeri on katkera sisarpuoltaan kohtaan. Matkalla kolme paimenta raiskaa ja tappaa Karinin. Ingeri näkee tapahtuman, mutta pelästyy eikä uskalla palata kotiin kertomaan murhasta. Paimenet saapuvat Toren ja Märetan kotiin, jossa he yrittävät myydä Karinin vaatteita Märetalle. Totuus paljastuu vanhemmille, ja isä Tore kostaa murhaamalla paimenet. Perhe lähtee Karinin ruumiin luokse Ingerin johdattamana. Tore ei ymmärrä tyttärensä murhan sallinutta Jumalaa, mutta päättää rakentaa paikalle kirkon. Karinin ruumiin alta paljastuu lähde.


title: Neidonlähde

text: Valtion elokuvatarkastamo asetti elokuvalle ennakkotarkastuksessa 15.6.1961 ikärajan KK (Kokonaan kielletty), joten sitä ei saanut Suomessa laillisesti esittää. Elokuva vapautui sensuurista tarkastamon johtajan vaihduttua 1967, jolloin monet aiemmin kielletyt elokuvat uudelleentarkastuksissa läpäisivät sensuurin seulan.


title: Takapuolustaja

text: Takapuolustaja (, yleislyhenne "S") on puolustuksen pelipaikka amerikkalaisessa jalkapallossa. Takapuolustajia on kahdentyyppisiä: vahvan (, lyh. SS) tai heikon puolen (, lyh. FS) takapuolustaja. Heidän tehtävänsä riippuvat puolustussuunnitelmasta. Yhdessä kulmapuolustajien kanssa takapuolustajat muodostavat puolustuksen takakentän, jonka päätehtävänä on heittopuolustus.


title: Takapuolustaja

text: Kentän taaimmaisina pelaajina he ovat myös puolustuksen viimeinen lukko. Heidän tulee olla hyviä pelinlukijoita ja varmoja taklaajia.


title: Takapuolustaja

text: Vahvan puolen takapuolustaja on kahdesta takapuolustajasta yleensä kookkaampi ja vahvempi. Hän asettuu kentällä puolustuksen vahvalle puolelle (tyypillisimmin se puoli, missä sisempi laitahyökkääjä on). Hän pelaa lähempänä aloituslinjaa ja osallistuu näin myös juoksun puolustamiseen. Miesheittopuolustuksessa hän seuraa sisempää laitahyökkääjää.


title: Takapuolustaja

text: Heikon puolen takapuolustaja on yleensä virkaveljeään pienempi ja nopeampi. Hän seuraa tilannetta syvimpänä puolustajana ja hyökkää lopulta palloa kohti. Heittopeleissä hän pyrkii joko syötönkatkoon tai iskemään kiinniottajaa juuri pallon saapumisen hetkellä. Nimityksen "free safety" suora käännös on "vapaa takapuolustaja" ja se kuvaa alkuperältään takapuolustajan vastuuta miespuolustuksessa: heikon puolen takapuolustajan ei tarvitse puolustaa ketään erityistä hyökkäyksen pelaajaa, vaan hänen vastuullaan on vartioida kaikkia puolustuksen takakentälle asti pääseviä hyökkäyksen pelaajia.


title: Ľubomír Višňovský

text: Ľubomír Višňovský (s. 11. elokuuta 1976 Topoľčany, Tšekkoslovakia) on slovakialainen uransa lopettanut jääkiekkopuolustaja.


title: Ľubomír Višňovský

text: Los Angeles Kings varasi Višňovskýn vuonna . Hän murtautui heti ensimmäisellä kaudellaan Kingsin pelaavaan kokoonpanoon ja pelasi lähes kaikki kauden ottelut. Kings kauppasi Višňovskýn kesällä 2008 Edmonton Oilersiin. Pelattuaan pari kautta Oilersissa hänet kaupattiin maaliskuussa 2010 Anaheim Ducksiin, josta Oilersiin siirtyi puolustaja Ryan Whitney. Višňovský pelasi ssa vuonna 2007.


title: Ľubomír Višňovský

text: Višňovský on nimetty maansa parhaaksi puolustajaksi kuusi kertaa (1999, 2001, 2000, 2002, 2003 ja 2005) ja parhaaksi pelaajaksi kerran (2005).


title: Ľubomír Višňovský

text: Višňovský on edustanut Slovakiaa seuraavissa turnauksissa:


title: Mariano Cañardo

text: Mariano Cañardo Lacasta (5. helmikuuta 1906 Olite, Navarra – 20. kesäkuuta 1987 Barcelona) oli espanjalainen maantiepyöräilijä.


title: Mariano Cañardo

text: Cañardo on voittanut Katalonian ympäriajon ennätykselliset seitsemän kertaa, vuosina 1928–1939. Vuonna 1930 hän voitti puolestaan ensimmäisenä espanjalaisena Baskimaan ympäriajon. Cañardo sijoittui toiseksi vuoden 1935 Espanjan ympäriajossa Gustaaf Deloorin jälkeen ja voitti kilpailun viidennen etapin. Vuoden 1937 Ranskan ympäriajossa hän oli paras 14. osuudella.


title: Kesäinen leikki

text: Kesäinen leikki () on Ingmar Bergmanin ohjaama elokuva vuodelta 1951. Elokuva on liikkuu kahdessa ajassa: nuoren parin rakkaustarinassa ja vanhenevan naisen muistoissa. Sitä pidetään ohjaajansa varhaisena mestariteoksena. Elokuvassa oli mukana Bergmanin luottohenkilöitä: näyttelijätär Maj-Britt Nilsson ja kuvaaja Gunnar Fischer. Myös saaristomaisemat ja lyhyen onnen kuvaus ovat teemoja, jotka toistuvat Bergmanin myöhemmissä elokuvissa.


title: Herse

text: Herse () oli kreikkalaisessa mytologiassa Ateenan kuninkaan Kekropsin ja Aglauroksen, Aktaioksen tyttären, tytär. Hänellä oli kaksi sisarta, Aglauros ja Pandrosos, sekä veli Erysikhthon.


title: Herse

text: Tarinan mukaan Hefaistos yritti maata Pallas Athenen mutta epäonnistui. Maahan tippunut siemen siitti sen sijaan Gaian, joka synnytti pojan, Erikhthonioksen. Hän ei kuitenkaan halunnut pitää poikaansa vaan antoi sen Athenelle. Tämä puolestaan sulki lapsen laatikkoon ja antoi sen Kekropsin tyttärille vartioitavaksi varoittaen heitä avaamasta sitä. Kiellosta huolimatta Aglauros ja Herse avasivat laatikon, josta paljastui Erikhthonios. Nämä kaksi sisarusta tulivat tästä hulluiksi ja hyppäsivät alas Akropoliilta. Toisen muunnelman mukaan varis kertoi Athenelle tapahtuneesta, jolloin tämä teki nämä kaksi sisarusta hulluiksi saaden heidät heittäytymään mereen.


title: Herse

text: Toisessa tarinassa Hermes rakastui Herseen, jolloin kateellinen Aglauros asettui rakastavaisten väliin kieltäytyen liikkumasta. Suuttuneena jumalien sanansaattaja muutti Aglauroksen silloin kivipatsaaksi. Suhteesta syntyi poika, Kefalos.


title: Dimensions (Believerin albumi)

text: Dimensions on yhdysvaltalaisen thrash metal -yhtye Believerin kolmas, vuonna 1993 julkaistu albumi. Sinfoninen metallisarja "Trilogy of Knowledge" kertoo neljässä osassa Kristuksen elämästä ja sisältää oopperalaulua, orkesterisoittimia, akustisia kitaroita, särökitaroita muiden muassa.


title: Dimensions (Believerin albumi)

text: "Dimensionsin" esituotanto levytettiin Trauma Studiosissa, ja sen tuotti The Trauma Team sekä Ted Hermanson, joka vastasi studiotekniikasta. Häntä auttoi rumpali Joey Daub. Wyatt Robertson ja David Baddorf jättivät Believerin ennen kuin "Dimensionsin" äänitykset aloitettiin. Jim Winters liittyi basistiksi ja soitti albumilla basson lisäksi kitaraosioita. Tällä albumilla Glenn Fischbach soitti selloa, Scott Laird viuluja sekä alttoviulua, Julianne Laird Hoge tulkitsi sopraanolaulajana. Chris Gehringer masteroi albumin The Hit Factoryssa, New Yorkissa, ja kansitaiteen teki Dave McKean.


title: Dimensions (Believerin albumi)

text: "Dimensionsin" sanoitukset käsittelevät teologiaa ja filosofiaa. Esimerkiksi kappaleen "Dimentia" sanoitukset käsittelevät filosofisia paradokseja sekä Sigmund Freudin, Thomas J. J. Altizerin, Ludwig Feuerbachin ja Jean-Paul Sartren pohdiskeluja Jumalan olemassaolosta. Kappaleessa lainataan erityisesti Altizerin kirjaa "The Gospel of Christian Atheism", Sartren "Being and Nothingness", Feuerbachin "The Essence of Christianity" sekä Freudin "Dialogues Concerning Natural Religion".


title: Dimensions (Believerin albumi)

text: Sinfoninen metallisarja ”Trilogy of Knowledge” on jaettu kolmeen osaan ja introon. Sarja on lähes 20-minuuttinen eeppinen kertomus Jeesuksen elämästä ja hyvän ja pahan tiedosta. ”Trilogy of Knowledge” esitteli toistamiseen Scott Lairdin sävellystyötä ja Julianne Laird Hogen sopraanolaulua.


title: Dimensions (Believerin albumi)

text: Jeff Wagner ja Steve Wilson kirjoittivat kirjassa "Mean Deviation: Four Decades of Progressive Heavy Metal", että "mitä tulee teknisiin metallialbumeihin, [Dimensions] on hyytävien kitarasoundien, kiemurtelevien riffien ja jatkuvien tempovaihtelujen mestariteos", ja että ""Dimensionsilla" Believer synnytti tiheän, haastavan progressiivisen metallimonoliitin, jolla on vähän vertaisia vuosienkaan jälkeen."


title: Dimensions

text: Dimensions voi tarkoittaa seuraavia asioita:


title: Gregorius Favorinus

text: Gregorius Matthiae Favorinus oli suomalainen pastori ja raamatunkääntäjä.


title: Gregorius Favorinus

text: Favorinus syntyi 1500-luvun lopussa tai 1600-luvun alussa Tyrvännön Suotaalan kylän Siukolan talossa. Hänen isänsä oli talollinen Matti Niilonpoika Siukola. Hänellä tiedetään olleen kaksi vanhempaa veljeä; noin vuonna 1580 syntynyt Stephanus Matthiae joka otti sukunimekseen Svanstrupe, sekä vuoden 1590 paikkeilla syntynyt Sigfrid. Myös Stephanus suuntautui pappisuralle, sillä hän toimi kirkkoherrana Jämsässä.


title: Gregorius Favorinus

text: Favorinuksen alkuvaiheista tiedetään vähän, mutta hänen otaksutaan matkustaneen tai opiskelleen Saksassa. Vuonna 1624 Jaakko de la Gardien uskotaan kutsuneen hänet rykmentin pastoriksi Riikaan. Hän siirtyi kuitenkin jo seuraavana vuonna Hattulaan kirkkoherraksi. Vuonna 1628 Favorinus siirtyi Varsinais-Suomeen ensin kappalaiseksi Turkuun ja sitten 1633 kirkkoherraksi Piikkiöön.


title: Gregorius Favorinus

text: Favorinus toimi vuosina 1638-1642 Raamatunsuomennuskomiteassa. Hän avusti myös Eskil Petraeusta vuonna 1649 ilmestyneen suomen kieliopin laadinnassa. Favorinus myös suomensi Johan Avenariuksen rukouskirjan, vaikkakin se jäi varojen puutteen vuoksi painamatta.


title: Gregorius Favorinus

text: Favorinus palasi vielä rovastiksi Hattulaan 1651, jossa kuoli 1660.


title: Lunkulansaari

text: Lunkulansaari () on saari ja kylä Laatokan koillisrannikolla Salmin kunnallishallintoalueella Pitkärannan piirissä Karjalan tasavallassa Venäjällä. Saari kuuluu Suomen Neuvostoliitolle luovuttamiin alueisiin. Lunkulansaari sijaitsee aivan mantereen tuntumassa, josta sen erottaa kapeimmalta kohtaa jokimainen Lunkulanlahti. Saaren länsipuolella sijaitsee Mantsinsaari. Lunkulansaari on 16 kilometriä pitkä ja noin kolme kilometriä leveä. Pinnanmuodostukseltaan saari on matalahko. Mantereelta saarelle johtaa pengertie.


title: Lunkulansaari

text: Ennen toista maailmansotaa saari kuului Suomelle osana Salmin kuntaa. Suomelle kuuluessaan saarella oli viisi kylää ja 1 250 asukasta. Suurin kylistä oli saaren pohjoispäässä sijainnut Tiijala, jossa oli noin 440 asukasta vuonna 1939. Tiijalan pohjoispuolella sijaitsi Lunkula (280 asukasta) ja eteläpuolella Perämaa (100 asukasta), Hiiva (260 asukasta) sekä pienet Hovin kylä ja Hiivan kylään kuuluvaksi luettu Varpasen kylä. Nykyisin saarella on vain yksi, Lunkulansaari -niminen kylä. Saaren väestö harjoitti elinkeinoinaan pääasiassa maataloutta ja kalastusta.


title: Lunkulansaari

text: Lunkulansaaren länsiosassa sijainneen Lunkulan kylän ortodoksit kuuluivat Mantsinsaaren seurakuntaan ja muu osa saaren väestöstä Salmin ortodoksiseen seurakuntaan. Saaren kaikki luterilaiset kuuluivat Salmin luterilaiseen seurakuntaan. Saarella oli kolme tsasounaa: Hiivan, Lunkulan ja Perämaan kylissä. Kouluja oli niin ikään myös kolme: Lunkulassa, Perämaassa ja Tiijalan Kotkaniemessä. Lisäksi Lunkulassa oli tulliasema ja Tiijalassa laivalaituri, jossa Sortavalan ja Salmin välillä liikennöivät laivat pysähtyivät.


title: Lunkulansaari

text: Lunkulansaarta oli linnoitettu kesällä 1939, rakentamalla sinne neljä puolustuslinjaa. Talvisodan aattona 29. marraskuuta 1939 aloitettiin Lunkulansaaren evakuointi. Suurin osa evakuoitiin autoilla Salmin kirkonkylän kautta länteen ja loput väestöstä veneillä Uuksalonpäähän. Lunkulansaaren mantereeseen yhdistävänä pengertien silta räjäytettiin 1. joulukuuta ja Suomen puolustusvoimat vetäytyivät Lunkulansaaresta Mantsinsaareen 5. joulukuuta. Lunkulansaaren pohjoispää vallattiin kuitenkin takaisin joulukuun 8. päivänä. Lunkulansaaren pohjoispää pysyi Suomen hallussa sodan loppuun asti, jolloin sieltä oli Moskovan rauhansopimuksen perusteella vetäydyttävä.


title: Lunkulansaari

text: Jatkosodassa Suomi valtasi saaren takaisin vuonna 1941, mutta joutui vetäytymään sieltä vuonna 1944. Lopullisesti saari menetettiin Pariisin rauhassa vuonna 1947.


title: Lunkulansaari

text: Muistelumatkalla Lunkulassa käynyt entinen ""Tuntemattoman sotilaan rykmentti"", Jalkaväkirykmentti 8 (JR 8), kertoi matkasta tehdyssä TV-ohjelmassa, että tarinan kuuluisa syöksyvenekohtaus, jossa Rokka riitautui ensi kerran Lammion kanssa, sijoittuu juuri Lunkulaan; veteraanit sanovat, että kyseinen taistelu oli eräs jatkosodan verisimpiä ja ohjelman toimittaja käyttikin nimitystä "Lunkulan hirveä tappopaikka".


title: Petri Niukkanen

text: Petri Niukkanen (s. 8. elokuuta 1960 Tampere) on entinen suomalainen jääkiekkoilija, joka nykyisin toimii jääkiekkovalmentajana. Pelipaikaltaan Niukkanen oli hyökkääjä.


title: Petri Niukkanen

text: Pelaajana Niukkanen edusti Tapparaa (1979–1986), Turun Palloseuraa (1989–1991) ja TuToa (1986–1989, 1990–1994) voittaen viisi SM-kultaa ja yhden SM-hopean. Niukkanen on myös voittanut Nuorten EM-kultaa 1978 sekä pelannut yhden A-maaottelun.


title: Petri Niukkanen

text: Niukkanen aloitti SM-liigassa Tapparan riveissä kaudella 1979–1980. Aktiiviuransa Niukkanen lopetti TuTon paidassa jääkiekon ykkösdivisioonassa kauteen 1993–1994, TuTon noustua kauden päätteeksi SM-liigaan. Valmennusuransa Niukkanen aloitti vuonna 1995.Niukkanen toimi Mestis-joukkue TuTon kakkosvalmentajana vuosina 2006–2008 ja päävalmentajana vuosina 2008–2011.


title: Extraction from Mortality

text: Extraction from Mortality on yhdysvaltalaisen teknisen thrash metal -yhtye Believerin ensimmäinen studioalbumi vuodelta 1989. Vuonna 2010 HM-lehti sijoitti albumin 33. sijalle 100 kaikkien aikojen parasta kristillistä metallialbumia -listallaan.


title: Extraction from Mortality

text: Lukiossa yhtyeen keulahahmo ja kitaristi-laulaja Kurt Bachman tapasi Scott Lairdin, joka opiskeli ensimmäistä vuottaan musiikkiohjaajaksi. Kun Believer nauhoitti "Extraction from Mortalityn" nimikappaletta, yhtye pyysi Lairdia säveltämään kappaleelle sinfonisen intron. Vuonna 1989 Believer kirjoitti sopimuksen R.E.X. Recordsin kanssa, ja yhtiö julkaisi "Extraction from Mortalityn". Pienten resurssien vuoksi yhtiö jakeli albumia lähinnä kristillisiin kirjakauppoihin. Albumin maine kuitenkin kiiri eteenpäin ja toi Believerille suosiota.


title: Extraction from Mortality

text: Albumi tuli tunnetuksi teknisyydestään ja aggressiivisuudestaan, ja erityisesti kappale "Shadow of Death" kuuluu Believer-ihailijoiden kestosuosikkeihin. "Shadow of Death" alkaa yksinäisellä, kolkolla ja säröttämällä kitaramelodialla ja kehittyy riitasointuisena polkevaksi komppikitaroiden kaaokseksi. Norjalainen tekninen death metal -yhtye Extol teki kappaleesta coverin ep:llään "Paralysis" vuonna 2001. "Extraction from Mortalitya" luokiteltiin toisinaan "death metaliksi" lähinnä raa'an äänituotantonsa vuoksi. "Unite" alkaa introlla, joka sisältää industrial-vaikutteita ja erikoisia ääninäytteitä. Albumin päättävä "Stress" on humoristinen ja rento kappale, joka kehottaa, että ei kannata murehtia asioista, joille ei voi mitään.


title: Extraction from Mortality

text: "Extraction from Mortality" sai huomiota sekä kristittyjen, että ei-kristittyjen metallimusiikin harrastajien joukossa, ja vuonna 1990 Believer pääsi Roadrunner Recordsille. R.E.X. Records kuitenkin julkaisi Believerin seuraavat julkaisut kristillisille markkinoille, kun taas Roadrunner jakeli albumia valtavirran markkinoille.


title: Extraction from Mortality

text: "Vile Hypocrisysta" julkaistiin remix-versio kokoelma-albumilla "Argh!!!", ja ennen julkaisematon demokappale nimeltä "The Chosen" päätyi "East Coast Metal" -kokoelma-albumille, joka esitteli Yhdysvaltojen itärannikon johtavia kristillisiä metalliyhtyeitä.


title: Extraction from Mortality

text: "Extraction from Mortalitya" oli vuosia vaikea löytää, ja sen kappaleita myytiin korkeilla hinnoilla verkkohuutokaupoissa. Levy-yhtiö nimeltä M8 Records uudelleenjulkaisi albumin vuonna 2001, mutta painetut 2000 kappaletta myytiin nopeasti loppuun. Julkaisu sisälsi lisäkappaleena "The Chosenin". Vuonna 2007 puolalainen yhtiö Metal Mind Productions uudelleenjulkaisi albumin digipak-formaatissa, ja painosmäärä oli 2000 kopiota.


title: Jim Bedard

text: James Arthur "Jim" Bedard (s. 14. marraskuuta 1956 Niagara Falls, Kanada) on kanadalainen entinen NHL-jääkiekkomaalivahti, joka pelasi urallaan myös 14 vuotta Suomessa. Pisimpään Bedard pelasi TuTon paidassa, viisi kautta, mutta Bedard pelasi myös Hämeenlinnan Pallokerhossa, Tepsissä, Imatran Ketterässä, Kiekko-67:ssa sekä Turku HT -joukkueessa.


title: Jim Bedard

text: Bedard pelasi vuosina 1972–1976 Kanadan nuorisosarjoissa. Vuonna 1976 Washington Capitals varasi Bedardin varausnumerolla 106 (9. kierros). Bedard pelasi kaksi seuraavaa kautta NHL:ssä ja seuraavat vuodet maansa alemmilla sarjatasoilla, kunnes siirtyi kaudeksi 1980–1981 Suomeen ja pelasi täällä uransa loppuun asti SM-liigaa ja jääkiekon ykkösdivisioonaa.


title: Jim Bedard

text: Bedard nosti kahteen otteeseen jääkiekon ykkösdivisioonajoukkueen SM-liigaan: HPK:n kaudella 1987–1988 sekä TuTon kaudella 1993–1994, uransa viimeisellä kaudella.


title: Jim Bedard

text: Aktiiviuransa jälkeen Bedard toimi Euroopassa maalivahtivalmentajana, kunnes siirtyi Detroit Red Wingsin maalivahtivalmentajaksi vuonna 1997. Bedard voitti joukkueen maalivahtivalmentajana Stanley Cupin vuosina 1998, 2002 ja 2008


title: Anna Rauhala

text: Anna Katriina Rauhala (s. 26. maaliskuuta 1975 Jyväskylä) on suomalainen kuulantyöntäjä. Hän saavutti ulkoradoilla neljä Suomen mestaruutta. Rauhalan ennätystulos 17,04 metriä on vuodelta 1999. Seuratasolla hän edusti Hankasalmen Hankaa.


title: Pringles

text: Pringles on Kellogg Companyn perunalastumerkki. Tavanomaisista perunalastuista poiketen Pringlesit painetaan taikinamassasta ennen paistamista, minkä ansiosta ne ovat säännöllisen muotoisia. Pringles-lastut myydään putkilomaisessa pakkauksessa, ja niiden logona on viiksekäs hahmo.


title: Pringles

text: Ensimmäiset Pringlesit tulivat myyntiin Yhdysvalloissa lokakuussa 1968. Nimitys ”Pringles” otettiin satunnaisesti Cincinnatin puhelinluettelosta kadunnimestä Pringle Avenue, sillä se kuulosti sen laatijoiden mukaan sopivalta. Alun perin perunalastujen nimenä oli ”Pringle’s Newfangled Potato Chips”, mutta markkinoiden laajennuttua se lyhennettiin. Suomessa Pringlesit tulivat myyntiin vuonna 1999.


title: Pringles

text: Patentin mukaan Pringles-lastut kehitti Ohion Montgomerystä kotoisin ollut Alexander Liepa. Paistomenetelmän kehitti tieteiskirjailijanakin tunnettu Gene Wolfe ja taikinanvalmistusmenetelmän Len Hooper.


title: Pringles

text: Kellogg osti Pringlesin Procter & Gamblelta alkuvuodesta 2012.


title: Pringles

text: Flavors


title: Pringles

text: Rice Infusions


title: Pringles

text: Xtreme


title: Gerboise Bleue

text: Gerboise Bleue (”sininen hyppyrotta”) oli Ranskan ensimmäisen ydinkokeen nimi. Kyseessä oli keskellä Ranskan siirtomaan Algerian Saharan aavikkoa Algerian sodan (1954–1962) aikana 13. helmikuuta 1960 räjäytetty atomipommi. Kenraali Pierre Marie Gallois oli keskeinen henkilö ydinkokeessa ja hän ansaitsikin ydinkokeen ansiosta lempinimen "père de la bombe A", ”Atomipommin isä”. Fissiili materiaali oli valmistettu Pierrelatten ydinrikastamossa.


title: Gerboise Bleue

text: Gerboise tarkoittaa autiomaassa elävää hyppyrottaa sinisen ollessa Ranskan trikolorilipun ensimmäinen väri. Niinpä seuraavat kaksi pommia (jotka tehtiin vielä samana vuonna) saivatkin vastaavasti nimen ”valkoinen” (Gerboise Blanche) ja ”punainen” (Gerboise Rouge) hyppyrotta. Vuonna 1961 seurasi vielä Ranskan tekemä neljäs ydinkoe, "Gerboise Verte" eli "vihreä hyppyrotta".


title: Gerboise Bleue

text: Gerboise Bleuen myötä Ranskasta tuli neljäs ydinasevalta Yhdysvaltain, Neuvostoliiton ja Yhdistyneen kuningaskunnan jälkeen. Gerboise Bleue oli 70 kilotonnin räjähdysvoimallaan siihenastisista ensimmäisistä ydinkokeista kaikkein voimakkain, voimakkaampi kuin Yhdysvaltain ”Trinity” (20 kt), Neuvostoliiton ”RDS-1” (22 kt) tai brittien ”Hurricane” (22 kt). Seuraavaksi voimakkain ensimmäinen ydinkoe oli Pakistanin vuonna 1998 räjäyttämä ”Chagai-I” (40 kt). Vertailun vuoksi Nagasakissa räjäytetty Fat Man oli räjähdysvoimaltaan 22 kilotonnia.


title: Gerboise Bleue

text: Vain kaksi muuta Saharassa räjäytettyä atomipommia oli vielä voimakkaampia: ”Rubis” (<100 kt, 20.10.1963) ja ”Saphir” (<150 kt, 25.2.1965). Kumpikin räjäytettiin maan alla Tan Afellan koealueella.


title: Gerboise Bleue

text: Kaikki muut Ranskan ydinasekokeet, Ranskan ensimmäinen vetypommi "Canopus" mukaan lukien, suoritettiin Ranskan Polynesiassa vuosina 1966–1996. Viimeinen pommi, Xouthos (<120 kt), räjäytettiin 27. tammikuuta 1996.


title: Gerboise Bleue

text: Koska ydinkokeen räjähdysvoimaa ei voida täysin ennalta arvioida, Ranskan armeija suunnitteli 60–70 kt räjähdystä. Gerboise Bleue oli täydellinen menestys (70 kt) tuottaen halutun räjähdysvoiman.


title: Alien Sex Fiend

text: Alien Sex Fiend on vuonna 1982 perustettu brittiläinen deathrock-yhtye. Se kuuluu goottirockin uranuurtajiin.


title: Alien Sex Fiend

text: Alien Sex Fiend aloitti uransa maineikkaassa Lontoon Batcave-klubissa vuonna 1982, ja yhtye tuli goottipiireissä nopeasti tunnetuksi tyylistään, joka yhdisteli psychobillya, tummasävyistä elektroa, industrialia, runsasta samplejen ja loopien käyttöä sekä kahelia laulua.


title: Alien Sex Fiend

text: Aviopari Nik Fiendin ja Mrs. Fiendin luotsaama yhtye on julkaissut ansiokkaan määrän tuotoksia vuosien varrella. Alien Sex Fiend tunnetaan tavastaan vaihtaa tyyliään raskaasta industrialista ambientiin ja kokeellisiin suuntiin, ja yhtyeen ihailijoilla riittää aina pohdittavaa siitä, mitä odottaa seuraavalta Alien Sex Fiend -albumilta.


title: Alien Sex Fiend

text: Vaikka yhtye ei ole saavuttanut koskaan valtavirran kaupallista menestystä (tahtomattaan tai ei), Alien Sex Fiend on pysynyt vakiosuosikkina yliopistojen radiokanavilla. Yhtyeestä voi myös mainita, että se on julkaissut maailman ensimmäisen (ja mahdollisesti ainoan) 11-tuumaisen singlen, "E.S.T. (Trip To The Moon)" lokakuussa 1984.


title: Alien Sex Fiend

text: Yhtyeen musiikkivideo kappaleesta "Now I'm Feeling Zombified" näytettiin eräässä jaksossa Music Televisionin animaatiosarjassa "Beavis ja Butt-head".


title: Alien Sex Fiend

text: Yhtye asuu nykyisin Cardiffissa, Walesissa.


title: Alien Sex Fiend

text: 25 juhlavuottaan varten yhtye esitti viisi livekonserttia. Ensimmäisen Koko Clubissa, Camden Townissa, Lontoossa 13. tammikuuta 2007. Toiset perättäin Gaverkessa, Waregemissa, Belgiassa ja La Locomotivessa, Pariisissa, Ranskassa 20. tammikuuta ja 21. tammikuuta.


title: Hannu Takala

text: Hannu Tapani Takala on suomalainen säveltäjä, muusikko ja sanoittaja. Takala asuu vaimonsa kanssa Aurassa, jossa hänellä on oma studio, Auran äänipaja.


title: Hannu Takala

text: Takala on levyttänyt pääosin iskelmää, mutta myös lastenmusiikkia 1970- ja 1980-luvuilla. Hän on levyttänyt muun muassa pitkäsoiton "Hammond suosikit" (1985), jossa hän esittää iskelmähittejä Hammond-uruilla.


title: Hannu Takala

text: Takala on toiminut paitsi muusikkona, myös säveltäjänä ja sovittajana, tehden kappaleita muun muassa Lea Lavenille.


title: Hannu Takala

text: Hannu Takala on tehnyt myös tilaustyönä kappaleita muunlaisiinkin tarkoituksiin. Takalan käsialaa on jääkiekkojoukkue TuTon tunnuskappale "Lättyä pussiin", joka on soinut vuodesta 1993 asti TuTon kotipeleissä. Takala vieraili vuonna 2008 myös TuTon ottelussa, jossa TuTo pelasi Mestis-finaaleja Kajaanin Hokkia vastaan. Tuolloin koko yleisö lauloi Lättyä Pussiin -kappaleen.


title: Hannu Takala

text: Omassa studiossaan Takala on nauhoittanut muun muassa Jonna Tervomaan, Kike Elomaan ja Erkki Liikasen musiikkia.


title: Kalevan kisat 1940

text: Kalevan kisat järjestettiin vuonna 1940 Tampereella 24.–26. elokuuta. Kilpailupaikkana oli Pyynikin kenttä. Kalevan maljan voitti Helsingin Kisa-Veikot.


title: Kalevan kisat 1942

text: Kalevan kisat järjestettiin vuonna 1942 Helsingissä 29.–30. elokuuta. Kilpailupaikka oli Olympiastadion. Kilpailut käytiin jatkosodan kestäessä ja Helsinkiä oli pommitettu muun muassa kilpailujen alkamispäivää edeltävänä yönä. Kalevan maljan voitti Kouvolan Urheilijat.


title: Kalevan kisat 1943

text: Kalevan kisat järjestettiin vuonna 1943 Helsingissä 14.–15. elokuuta. Kilpailupaikka oli Olympiastadion. Kilpailut käytiin jatkosodan aikana. Kalevan maljan voitti Kronohagens IF.


title: Kalevan kisat 1944

text: Kalevan kisat järjestettiin vuonna 1944 Helsingissä 23.–24. syyskuuta. Kilpailupaikka oli Olympiastadion. Kilpailut käytiin muutamia viikkoja jatkosodan aselevon solmimisen jälkeen ja sodasta johtuen myöhemmin syksyllä kuin koskaan muulloin. Lapin sota oli vielä käynnissä. Kisoihin osallistui ensimmäisen kerran ulkomaalainen kilpailija Gunder Hägg, joka juoksi 5 000 metrin juoksussa kilpailun ulkopuolella. 25 000 metrin juoksu oli ohjelmassa viimeistä kertaa. Maastojuoksussa oli kilpailtu jo toukokuussa Sortavalassa. Mestariksi juoksi Viljo Heino, ja joukkuemestaruuden voitti hänen seuransa Karhulan Katajaiset, joka voitti myös Kalevanmaljan 1944.


title: Maaselkä (lehti)

text: Maaselkä on Haapajärvellä kerran viikossa ilmestyvä paikallislehti. Päätoimittajana toimii Tapani Pentikäinen ja hänen lisäkseen lehdessä työskentelee kaksi toimittajaa sekä neljä muuta työntekijää. Lehteä julkaiseva Haapajärvi-Seura perustettiin 22. toukokuuta 1949 ja Maaselkä on edelleen eräs harvoista kotiseutuyhdistysten julkaisemista lehdistä.


title: Epidemiologia

text: Epidemiologia on terveys- ja lääketieteen ala, joka tutkii terveyteen liittyvien tilojen ja tapahtumien ja niihin liittyvien tekijöiden jakaantumista ja syy-yhteyksiä väestötasolla. Epidemiologian voisi kääntää siis väestöterveystieteeksi.


title: Epidemiologia

text: Tartuntatautiepidemioita tutkiva ja hallitseva "infektioepidemiologia" on vain yksi epidemiologisten menetelmien sovellusalue.


title: Epidemiologia

text: Epidemiologiset tutkimustyypit voidaan jakaa kolmeen tasoon, jotka ovat kuvaileva (deskriptiivinen), etiologinen (analyyttinen) ja kokeellinen (interventiivinen) epidemiologia.


title: Epidemiologia

text: Tämä epidemiologian tyyppi tutkii sairauksien esiintyvyyttä eri väestöryhmissä ja eri oloissa. Tavoitteena ei ole varsinaisesti sairauksien syiden selvittäminen. Esimerkiksi työlääketieteessä sen käyttötarkoituksia voivat olla muun muassa työpaikkojen tai ammattiryhmien "ryhmädiagnoosin" teko, työperäisen terveysvaaran tunnistaminen, työterveysongelmien kehityksen suunnan seuranta, normaaliarvojen määrittäminen ja syy-yhteyttä koskevien hypoteesien luominen. Kuvaileva epidemiologia on lähinnä käytännön apuväline - tieteellistä käyttöä sille on harvemmin.


title: Epidemiologia

text: Etiologinen epidemiologia tutkii sairauksien ja toisaalta perinnöllisten ja ympäristöperäisten tekijöiden välisiä syy-yhteyksiä. Yksinkertaisinta syy-yhteyttä kutsutaan ns. karkeaksi yhteydeksi. Karkea yhteys ei anna tarkkaa kuvaa tutkimuksen kohteesta, joka voi muuttua huomattavasti vaikutusta muovaavien tekijöiden ansiosta. Vaikutusta muovaava tekijä voi muuttaa altistumisen vaikutuksia jopa niin, etteivät vaikutukset ilmene ollenkaan tekijän puuttuessa tai siten, että tekijän läsnäolo vahvistaa vaikutusta suhteettoman paljon.


title: Epidemiologia

text: Etiologisen epidemiologian kysymyksenasettelu voi olla joko kvalitatiivinen tai kvantitatiivinen. Termillä "kvalitatiivinen" tarkoitetaan tässä syy-seuraussuhteen tutkimista ja "kvantitatiivisella" altistumis-vastesuhteen tutkimista.


title: Epidemiologia

text: Tutkimustyypissä altistumisoloja muutetaan aktiivisesti ja tutkitaan niiden seurauksia. Eettisistä syistä aktiivista interventiota voidaan käyttää vain vähentämään altistumista tai esimerkiksi parantamaan ergonomiaa. Interventio muistuttaa osittain kokeellista tutkimusta, joten sitä kutsutaan joskus kokeelliseksi epidemiologiaksi. Useinkaan tutkittavia ei kuitenkaan voi satunnaistaa, joten se eroaa oleellisesti todellisesta kokeesta. Interventiivistä epidemiologiaa voidaan käyttää kahden ilmiön välisen yhteyden kausaalisuuden tutkimiseen. Jos altistumisolosuhteiden muutos vaikuttaa sairastumiseen, tämä tukee näiden ilmiöiden välistä kausaalisuutta.


title: Venäjän maalaki

text: Venäjän maalaki on moniselitteinen, eikä tulkinnaltaan vakiintunut kokonaisuus. Maahan voi kohdistua omistus- ja käyttöoikeuksia. Uskottu omistusoikeus voi osoittautua vain käyttöoikeudeksi, johon ei voida soveltaa perintöoikeutta. Maata ei kansallistettu Neuvostoliiton aikana, vaan se jäi vain olemaan, sitä ei käsitelty varsinaisena tuotantovälineenä.


title: Venäjän maalaki

text: Venäjän federaation laki jakaa maan seitsemään eri luokkaan;


title: Venäjän maalaki

text: Maan käyttötarkoituksen vaihtaminen luokkien välillä on hankala ja byrokraattinen toimenpide. Päätökset luokan vaihdosta tehdään Venäjän federaation virastojen välityksellä lopulta korkeimmalla mahdollisella tasolla.


title: Venäjän maalaki

text: Osa maasta on vaihdannan piirissä. Maanomistaja voi olla rekisteröity yksityinen juridinen henkilö, kuten yhtiö tai julkinen oikeushenkilö, kuten kunta tai Venäjän federaatio eli valtio. Maata voi omistaa myös ulkomaalainen tietyin rajoituksin. Tiettyjen luokkien maata voi ostaa, myydä ja vuokrata. Kerrostalosta huoneiston ostanut ostaa samalla osuuden talon maa-alueesta, koska Venäjällä kerrostalohuoneisto lasketaan kiinteäksi omaisuudeksi.


title: Venäjän maalaki

text: Venäjän valtio omistaa kaiken metsämaan ja myöntää metsäpiirien välityksellä hakkuuoikeuksia hakattaviin puihin.


title: Venäjän maalaki

text: Tosin siviililaki käsittelee metsääkin kiinteistönä, joten metsälaki on sen kanssa ristiriidassa. Metsä ja maapohja eritellään siten, että yksityinen omistus voi kohdistua vain metsään, ei varsinaiseen maapohjaan.


title: Venäjän maalaki

text: Metsämaahan kohdistuu myös muita käyttöoikeuksia, kuten jokamiehenoikeus marjastamiseen, sienestämiseen ja liikkumiseen. Maapohjaan voi kohdistua kaivos- tai maa-aineksen otto-oikeuksia. Metsämaahan voi saada metsästysluvan.


title: Venäjän maalaki

text: Hakkuiden suorittaminen on tarkoin normitettu, ja viranomaiset valvovat niitä. Käytännössä paikallinen metsäpiiri vuokraa metsän hakkuuyhtiölle, jolloin sille syntyy laillinen hakkuuoikeus, ja sen jälkeen yhtiö omistaa kaatamansa puutavaran. Vuokraukseen liittyy myös tiettyjä velvoitteita metsän hoitamisesta. Vuokrasopimukset tehdään tavallisesti 49 vuodeksi. Hakkuuoikeuden lisäksi metsämaahan voi kohdistua jonkun toisen tahon oikeus samanaikaisesti.


title: Venäjän maalaki

text: Nykyinen maalaki lähtee siitä että kaikkien liike- ja asuinrakennuksien tonttimaa yksityistetään.


title: Pop Story

text: Pop Story oli ensimmäinen suomalainen värivideotekniikalla toteutettu televisio-ohjelmasarja. Sitä tehtiin monikameratuotantona vuosina 1971–1972 Yleisradion Pasilan tv-keskuksen studio 4:ssä, joka oli juuri muunnettu mustavalkoisesta videotekniikasta PAL-värijärjestelmään. Tätä Yle ohjelmaa tuottivat, toimittivat ja ohjasivat Erkki Pohjanheimo ja Uolevi Taskinen .


title: Pop Story

text: Ohjelmassa esitettiin suomalaista pop- ja rockmusiikkia sekä tuoreita ulkomaisia musiikkivideoita. Kaikki kotimainen musiikki pyrittiin nauhoittamaan ”livenä” ainutkertaisuuden saavuttamiseksi. Ohjelmassa esiintyi Suomen suosituimpia solisteja kuten Danny, Kirka, Kristiina Hautala, Frederik, Raya sekä huipulla olevia tai sinne nousevia rockyhtyeitä kuten Eero & Jussi and The Boys, Elonkorjuu, Noidannuoli ja The Forerunners . Pop Storyn kotibändinä oli Lyly Rajalan Made in Finland –yhtye, jossa soitti joukko tunnettuja muusikoita, kuten kosketinsoittaja Veikko Samuli, saksofonisti Kalle Fält ja kitaristi Seppo "Kala" Alajoki. Pohjanheimo ja Taskinen myös haastattelivat esiintyviä artisteja.


title: Pop Story

text: Studio 4:ssä oli vain kaksi värivideokameraa, mutta Pohjanheimo ja Taskinen hyödynsivät kuvanauhoitusta käyttämällä niin sanottua playback-tekniikkaa. He kuvasivat kunkin esityksen ensimmäisessä otossa keskimäärin vain joka toisen kuvan ja ajamalla tämän masteroton uudelleen studioon lisäsivät siihen joka toisen kuvan. Näin saatiin aikaan tilanne, jossa musiikkinumeroita oli kuvattu neljällä kameralla.


title: Sosiaalidemokraattinen puolue (Japani)

text: Japanin sosiaalidemokraattinen puolue () on poliittinen puolue Japanissa, joka oli 1990-luvulle asti Japanin suurin oppositiopuolue. Sen nimi oli vuoteen 1991 Japanin sosialistipuolue.


title: Sosiaalidemokraattinen puolue (Japani)

text: SDP perustettiin vuonna 1945 ja siitä tuli suurin puolue vuoden 1947 vaaleissa.


title: Sosiaalidemokraattinen puolue (Japani)

text: Puolue kannattaa kuolemanrangaistuksen poistamista, hyvinvointipalvelujen lisäämistä, hiilipäästöjen leikkaamista 15 %:lla ja Yhdysvaltain kanssa solmitun sotilasliiton purkamista.


title: Sosiaalidemokraattinen puolue (Japani)

text: Japanin sosiaalidemokraattisen puolueen viralliset sivut


title: Luettelo vastarintaryhmistä Irakissa

text: Tällä sivulla luetellaan Irakissa toimivia vastarintaryhmiä.


title: Theodore Illion

text:
Theodore Illion tai Theodor Illion (1898 – 1984 Salzburg) oli kirjailija ja tutkimusmatkailija. Koko Illionin persoona on jäänyt lähinnä hämärän peittoon,
eikä hänestä ole käytännössä saatavilla mitään muuta tietoa kuin neljä kirjaa hänen Tiibetin matkoistaan. Illion käytti myös pseudonyymejä
Theodor Burang ja Th. Nolling.


title: Theodore Illion

text: Joidenkin varmistamattomien tietojen mukaan Illion olisi syntynyt Kanadassa ja olisi kuulunut Teosofiseen seuraan.


title: Theodore Illion

text:
Illionin teosten totuudenmukaisuudesta ollaan monta eri mieltä ja joidenkin mukaan ne ovat lähinnä fiktiota. Illion kuvailee muun muassa Tiibetissä olevaa
maanalaista kaupunkia, josta käsin pimeitä voimia edustava johtaja vaikuttaa koko maailmaan."Englanniksi käännetyt teokset"


title: Krateeri

text: Krateeri () on malja, jota käytettiin viinin ja veden sekoittamiseen antiikin Kreikassa. Sanan alkuperä on kreikassa tarkoittaen sekoittamista.


title: Krateeri

text: Krateeria käytettiin yhdessä psykterin kanssa, joka asetettiin krateerin sisään jäähdytettäessä viiniä. On jäänyt epäselväksi, oliko psykterissä tällöin viiniä vai jäähdyttävää ainetta. Krateerien käyttö jatkui hellenismiin saakka, ja niitä valmistettiin sekä savesta että pronssista.


title: Krateeri

text: Tunnettuja krateereita ovat muun muassa Dervénin krateeri ja Soturivaasi.


title: Krateeri

text: Pylväs- eli korinttilaisen krateerin tunnusmerkki on pylväsmäiset kädensijat, jotka lähtevät krateerin hartoista yltäen sen suuhun asti.


title: Krateeri

text: Kalykskrateerin muotoilu muistuttaa kukan verhiötä ja sen kädensijat sijaitsevat krateerin alaosassa.


title: Krateeri

text: Voluutti- eli lakonialainen krateeri. Tässä krateerissa kädensijat ylettyvät suun yläpuolella päättyen voluutteihin.


title: Krateeri

text: Kellokrateerin vartalo muistuttaa käänteistä kelloa, ja sen kädensijat sijaitsevat krateerin yläosassa.


title: Kotisinappi

text: Kotisinappi on naantalilaisen perheyrityksen Mausteaitta Oy:n valmistama maustekastike, jota on valmistettu vuodesta 1980 lähtien. Tuote tunnetaan sen keltaisen värisestä pakkauspullosta ja siinä olevasta mökinkuvasta. Vuodesta 2005 yritys on valmistanut myös rinnakkaistuotetta nimellä "Väkevä Kotisinappi".


title: Geschwister Hofmann

text: Geschwister Hofmann on saksalainen lauluduo, jonka muodostavat sisarukset Alexandra Geiger (omaa sukua Hofmann; 11. helmikuuta 1974 Sigmaringen) ja Anita Hofmann (13. huhtikuuta 1977 Sigmaringen). Kaksikon musiikki koostuu lähinnä iskelmistä ja kansanmusiikista. Hofmannin sisarukset ovat asuneet vuodesta 1988 pienessä Meßkirchin kaupungissa Baden-Württembergin osavaltiossa Lounais-Saksassa. Alexandra Geiger on vaaleahiuksinen ja Anita Hofmann puolestaan tummahiuksinen. Saksassa toimi 1950-luvulla lauluduo, jonka nimi oli niin ikään "Geschwister Hofmann". Sen muodostivat Elisabeth Deuringer (omaa sukua Hofmann; 5. joulukuuta 1913–8. toukokuuta 1988) sekä Gretel Wünsch.


title: Geschwister Hofmann

text:
Hofmannin sisarukset esiintyivät julkisesti jo kuuden ja yhdeksän vuoden ikäisinä.
Ensimmäisen oman lavashownsa, kaksituntisen musiikillisen show’n, he antoivat 19. toukokuuta 1988 isänsä Josef (Sepp) Hofmannin 40-vuotispäivänä. Anita lauloi Elvis Presleyä ja Alexandra soitti keyboardilla. Samana vuonna sisarukset esiintyivät Göggingerin olutfestivaaleilla. Esiintymiset jatkuivat vuonna 1989 monipuolisella musiikillisella kattauksella; mukana oli rockmusiikkia, kansanmusiikkia, iskelmää ja popmusiikkia. Esitykset radioitiin ja Geschwister Hofmannin maine levisi Baden-Württembergin alueella. Debyyttilevyn ja ensimmäisen televisioesiintymisen aika oli vuonna 1990. Ensimmäisen oman kiertueensa "Grenzenlos" Geschwister Hofmann teki vuonna 2005. Mukana olivat MDR-televisiobalettiryhmä ja Edelweiß Express. Kiertueesta on julkaistu DVD-tallenne, jolla on myös televisio-ohjelmat "Wunderland" (2000) ja "Treffpunkt" (2001). 12. tammikuuta 2008 sai ensi-iltansa duon kaksikymmenvuotisjuhlakiertue "20 Jahre Geschwister Hofmann", joka ulottuu lähes 70:n saksalaiskaupungin lisäksi Itävaltaan, Belgiaan ja Ranskaan.


title: Geschwister Hofmann

text: Geschwister Hoffmann on menestynyt useissa musiikkialan kilpailuissa, kuten "Grand Prix der Volksmusik" -festivaaleilla. Vuonna 2003 sisarukset saivat ensimmäisen kultalevynsä (raja 250 000 myytyä äänitettä). Heistä tuli samana vuonna kotikaupunkinsa Meßkirchin kunniakansalaisia. Geschwister Hofmann voitti "Krone der Volksmusik" -palkinnon 2004 ja 2006 sekä "Goldene Stimmgabel" -palkinnon 2003 ja 2005.


title: Geschwister Hofmann

text: Anita Hofmannin soittamia instrumentteja ovat muun muassa trumpetti, alppitorvi, torvi ja ksylofoni, Alexandra Geigerin puolestaan piano, ksylofoni, harmonikka, kitara, harppu, dulcimer (Hackbrett) ja lyyra sekä saksofoni ja huilu.


title: Geschwister Hofmann

text: Vuonna 2001 Alexandra avioitui Dietmar Geigerin kanssa kotikaupungissaan Meßkirchissa. ARD-kanava selosti hääshown suorana lähetyksenä. Pariskunnalla on yksi poika, Daniel, joka syntyi 18. kesäkuuta 2007 Sigmaringenissa. Samana vuonna julkaistiin Danielille omistettu sävelmä "Herzlich willkommen, kleines Wunder".Bonus CD") (7.9.2007)


title: Montana (täsmennyssivu)

text: Montana voi tarkoittaa ainakin seuraavia asioita:


title: Elsa Soini

text: Elsa Sofia Hagan (o.s. Soini; 7. huhtikuuta 1893 Helsinki – 12. heinäkuuta 1952 Helsinki) oli suomalainen kirjailija ja elokuvakäsikirjoittaja.


title: Elsa Soini

text: Soinin vanhemmat olivat pankinjohtaja ja kirjailija Aksel Wilhelm (Wilho) Soini (ent. Hoffrén) ja Sigrid Ida Helena af Enehjelm. Toimittaja, kirjailija ja liike- ja kulttuurielämän vaikuttaja Yrjö Soini oli hänen veljensä. Soini pääsi ylioppilaaksi 1911 ja valmistui filosofian kandidaatiksi 1916 ja maisteriksi 1919. Ylioppilaskunnan kirjaston amanuenssi hän oli oli 1913–1916, vt. varakirjaston hoitaja 1919 ja sitten historian ja suomen kielen opettajan sijainen useissa eri oppikouluissa Helsingissä. Hän oli 1940-luvulla jäsenenä Suomen Pen-klubin johtokunnassa ja Suomen Näytelmäkirjailijaliiton hallituksessa. Soini oli naimisissa vuodesta 1917 varatuomari Eero Sigfrid Haganin (1892–1964) kanssa, ja heillä oli neljä lasta. Arkkitehti Charles Hagan oli heidän poikansa.


title: Elsa Soini

text:
Soini julkaisi romaaneja ja näytelmiä. Lisäksi hän kirjoitti pakinoita "Uuteen Suomeen" vuosina 1942–1952 nimimerkillä "Lippa" ja yhdessä kirjailija Seere Salmisen kanssa nimimerkillä Tuttu Paristo "Suomisen perhe" -sarjakuunnelmaa radioon vuodesta 1938 alkaen. He laativat myös "Suomisen perhe" -elokuvien käsikirjoitukset. Vuonna 1946 Soini laati Aleksis Kiven elämää kuvaavan elokuvan "Minä elän" käsikirjoituksen.
Nimimerkillä Tuttu Paristo yhdessä Seere Salmisen kanssa:


title: Hajamielinen professori

text: Hajamielinen professori on arkkityyppinen fiktiivisissä tarinoissa esiintyvä perushahmo. Stereotyyppinen hajamielinen professori on nero, mutta epäkäytännöllinen. Tutkimustyö ja keksinnöt ovat hänen intohimonsa, arkielämä sen sijaan ei häntä juuri kiinnosta. Hahmon esikuvina ovat muun muassa Isaac Newton ja Albert Einstein.


title: Hajamielinen professori

text: Yleensä hajamielinen professori on avoin ja hyväntahtoinen, ja poikkeaa selvästi toisesta perushahmosta, kavalasta hullusta tiedemiehestä.


title: Aarno von Bell

text: Aarno Juhani von Bell (s. 16. kesäkuuta 1938 Miehikkälä) on suomalainen poliitikko ja kunnallisneuvos. Hän oli SDP:n kansanedustaja Oulun läänin vaalipiiristä vuosina 1983–1987 ja 1990–1995.


title: Aarno von Bell

text: Koulutukseltaan von Bell on opettaja. Hän työskenteli kansakoulunopettajana Värtsilässä vuosina 1956–1957 ja suoritti kansakoulunopettajan tutkinnon vuonna 1961 Heinolan seminaarissa. Von Bell oli kansakoulunopettajana Savonrannassa 1961–1962, Valtimolla 1962–1966 ja Helsingissä 1966–1967 sekä luokanopettajana ja koulunjohtajana Kajaanissa 1967–1998.


title: Aarno von Bell

text: Von Bell valittiin eduskuntaan ensimmäisen kerran vuoden 1983 vaaleissa. Vuonna 1990 hän nousi kansanedustajaksi varapaikalta Matti Ahteen siirryttyä Veikkauksen johtajaksi. Vuoden 1991 vaaleissa von Bell valittiin jatkokaudelle. Eduskuntatyössä von Bell oli lukuisien valiokuntien jäsenenä, muun muassa sivistys-, maatalous- ja puolustusvaliokunnassa. Hän on perehtynyt maanpuolustuksellisiin kysymyksiin muun muassa lukuisilla kursseilla. Sotilasarvoltaan hän on vääpeli.


title: Aarno von Bell

text: Von Bell harrastaa muun muassa paikallishistorian tutkimusta sekä kansainvälisiä ystävyyssuhteita. Hän on toiminut Suomi–Venäjä-Seuran Kajaanin osaston puheenjohtajana. Hän on naimisissa ja hänellä on neljä tytärtä.


title: Kuopion Käsityö- ja Tehdasseuruus

text: Kuopion Käsityö- ja Tehdasseuruus ry on Kuopiossa toimiva yrittäjäyhdistys. Yhdistys sai alkunsa vuonna 1868, jolloin ammattikuntalaitos lakkautettiin ja Kuopion käsityöläiset perustivat 14. toukokuuta Kuopion Käsityöläisseuruus -nimisen yhdistyksen. Yhdistyksen mukaan se oli Suomen ensimmäinen käsityöläisyhdistys ja samalla vanhin yrittäjäyhdistys. Turkuun perustettiin vastaava yhdistys päivää myöhemmin 15. toukokuuta ja Helsinkiin 15. kesäkuuta samana vuonna. Vuonna 1896 yhdistyksen nimeksi tuli Kuopion Käsityö- ja Tehdasseuruus, kun mukaan tulivat myös tehtailijat.


title: Kuopion Käsityö- ja Tehdasseuruus

text: Yhdistys on Suomen Yrittäjät -järjestön jäsen, ja Savon Yrittäjien paikallisyhdistys.


title: Neustinen ja frastinen

text: Neustinen ja frastinen ovat R. M. Haren teoksessaan "The Language of Morals" (1952) esittelemiä kielifilosofisia termejä.


title: Neustinen ja frastinen

text: "Frastinen" viittaa siihen lauseen osaan, joka on yhteinen eri tapaluokassa esitetyille lauseille. Esimerkiksi lauseissa ”ovi on suljettu”, ”sulje ovi”, ”onko ovi suljettu?” ja ”alkaisiko se ovi jo vähitellen sulkeutua!” on yhteinen sisältö ovesta ja sulkeutumisesta. Termi frastinen on johdettu kreikan kielen sanasta "frazein", joka tarkoittaa ”ilmaista”, ”osoittaa”.


title: Neustinen ja frastinen

text: "Neustinen" viittaa niihin ilmaisuihin, jotka liitetään frastiseen osaan ilmaisemaan tapaluokkaa: väittämää, imperatiivia, kysymystä ja niin edelleen. Termi on johdettu kreikan kielen sanasta "neúō", joka tarkoittaa ”antaa merkki”, ”nyökätä (myöntyvästi)”.


title: Neustinen ja frastinen

text: Frastisessa osassa on siis kyse ilmaisun deskriptiivisestä tekijästä, ja neustisessa sen illokutionaarisesta tekijästä eli puhujan tarkoitusta osoittavasta tekijästä. Formaali logiikka on kiinnostunut lähes pelkästään frastisesta, ja esimerkiksi loogiset konnektiivit ovat osa frastista.


title: Paralleeliaksiooma

text:
Paralleeliaksiooma, "paralleelipostulaatti" eli "yhdensuuntaisaksiooma" on Eukleideen geometrian aksiooma. Sen mukaan
annetun suoran ulkopuolella olevan pisteen kautta kulkee aina yksi ja vain yksi annetun suoran kanssa yhdensuuntainen suora, toisin sanoen sellainen suora, joka kuuluu samaan tasoon mutta ei leikkaa annettua suoraa.


title: Paralleeliaksiooma

text:
Aksiooma voidaan esittää monessa keskenään loogisesti yhtäpitävässä muodossa. Edellä esitetty muotoilu tunnetaan myös nimellä "Plyfairin aksiooma", skotlantilaisen matemaatikon John Plyfairin mukaan. Euklideen alkuperäisessä teoksessa aksiooma oli kuitenkin muotoiltu näin:
Jos suora leikkaa kaksi muuta suoraa siten, että sisäpuolisten, leikkaajan samalla puolella olevien kulmien summa on vähemmän kuin kaksi suoraa kulmaa, siinä tapauksessa nämä kaksi suoraa riittävän kauas jatkettuina leikkaavat myös toisensa sillä puolella, jossa sanottujen kulmien summa on pienempi kuin kaksi suoraa kulmaa.
Voidaan osoittaa, että nämä kaksi muotoilua ovat keskenään yhtäpitävät.


title: Paralleeliaksiooma

text: Aikojen kuluessa useat matemaatikot yrittivät selvittää, voitaisiinko paralleeliaksiooma todistaa geometrian muiden aksioomien avulla. Osoittautui kuitenkin, että jokaisessa sellaisessa yrityksessä käytettiin, tietoisesti tai tiedostamatta, hyväksi jotakin olettamusta, joka on yhtäpitävä paralleelipostulaatin kanssa ja jota myöskään ei voida todistaa Eukleideen muiden aksioomien avulla. Tällaisia olettamuksia, jotka voitaisiin käsittää myös paralleeliaksiooman vaihtoehtoisiksi muotoiluiksi, ovat esimerkiksi seuraavat:Lopulta 1800-luvulla kuitenkin osoitettiin, että se on loogisesti muista aksioomista riippumaton. Onkin kehitetty myös epäeuklidinen geometria, jossa paralleeliaksiooma ei ole voimassa.


Toisen triumviraatin sota Caesarin murhaajia vastaan oli Rooman sisällissota joka käytiin vuonna 42 eaa. Sota käytiin toisen triumviraatin jäsenten (Marcus Antonius ja Octavianus) ja Caesarin murhaajien Gaius Cassius Longinuksen ja Marcus Junius Brutuksen välillä. Sodan ratkaisevat taistelut käytiin Filippoin luona 3. lokakuuta (Filippoin ensimmäinen taistelu) ja 23. lokakuuta (Filippoin toinen taistelu) vuonna 42 eaa. Cassius kuoli Filippoin ensimmäisen taistelun aikana ja Brutus teki itsemurhan pian hävittyään Filippoin toisen taistelun.


title: Toisen triumviraatin sota Caesarin murhaajia vastaan

text: Julius Caesar murhattiin 15. huhtikuuta vuonna 44 eaa. Caesarin murhaajat, jotka kutsuivat itseään "vapauttajiksi" ("liberatores"), pakenivat Roomasta Caesarin kannattajien pelossa. Murhan jälkeen Caesarin konsulikumppani Marcus Antonius otti itselleen vallan Roomassa. Pian paljastui että Caesar oli testamentissaan adoptoinut sukulaisensa Gaius Octavianuksen. Lyhyen Mutinan sodan jälkeen 18-vuotias Octavianus ja Antonius solmivat liiton. Mukaan liittoon otettiin myös Marcus Aemilius Lepidus. Tämän toisen triumviraatin asema virallistettiin lailla ("Lex Titia"). 27. marraskuuta 43 eaa. senaatti myönsi triumvireille oikeuden säätää lakeja ilman senaatin tai kansan hyväksyntää. He saivat myös nimittää virkamiehiä mielensä mukaan. Triumvirit jakoivat valtakunnan kolmeen osaan. Octavianus sai Sisilian, Korsikan sekä Sardininan, Lepidus Hispanian ja Gallia Narbonensiksen, ja Antonius loput Galliasta.


text: Triumvireillä oli sodan alussa 43 legioonaa. Näistä ehkä 40 oli tarkoitus käyttää idässä. Ainoastaan 21 tai 22 legioonaa osallistui lopulta sotatoimiin ja näistäkin Filippoin taistelussa mukana oli vain 19.


text: Tasavaltalaisilla oli noin 21 legioonaa, joista 19 taisteli Filippoin sotaretkellä.


text: Triumvirit aloittivat heti veriset proskriptiot, joissa kolmesataa senaattoria ja parituhatta ritarisäätyistä menetti omaisuutensa ja joutui maanpakoon tai tapettiin. Puhdistus ulottui laajalle Caesarin salaliittolaisten piirin ulkopuolelle, ja sen syynä lienee ollut myös tarve hankkia pikaisesti varoja sotaväen pitämiseen tyytyväisenä.


text: Antonius ja Octavianus aloittivat nyt sotaretken itään paenneita Brutusta ja Cassiusta vastaan. Yhteensä triumvireilla oli 43 legioonaa, joista noin 22 osallistui idän sotaretkeen. Triumvirit lähettivät vuoden 42 eaa. alussa kahdeksan legioonaa Adrianmeren yli. Näitä legioonia johti Gaius Norbanus ja Lucius Decidius Saxa. Octavianus ja Antonius aikoivat seurata perässä pääarmeijan kanssa. Heidän vastustajiensa laivasto aloitti kuitenkin pian toiminnan Adrianmerellä ja esti tehokkaasti armeijaa ylittämästä merta. Pian triumviirejä vastassa oli 130 laivaa, joita johti Lucius Staius Murcus ja Gnaeus Domitius Ahenobarbus. Oli selvää että triumvirien olisi vaikea saada armeijansa pääjoukko meren yli.


text: Norbanuksen ja Saxan kahdeksan legioonaa etenivät tästä huolimatta Via Egnatiaa pitkin Makedoniaan ja sieltä edelleen Filippoista eteenpäin. He leiriytyivät paikkaan jossa oli hyvät puolustusmahdollisuudet.


text: Samalla Sextus Pompeiuksen valta kasvoi entisestään. Sextuksen osuus Caesarin jälkeisiin tapahtumiin oli ollut vähäpätöinen, mutta hänen nimensä oli ollut triumvirien proskriptiolistoilla. Oli selvä että hän ajautuisi triumvirien vastustajien leiriin. Vuoden 42 eaa. mennessä hän oli saanut Sisilian valtaansa ja koonnut suuren laivaston. Monet proskriptioita paenneet kokoontuivat Sextuksen luokse. Octavianus lähetti laivaston kukistamaan Sextusta. Laivastojen välinen taistelu päättyi ilman selvää voittajaa. Sextus ei kuitenkaan sekaantunut sotaan enää tämän jälkeen.


text: Octavianus lähetti nyt Salvidienus Rufuksen hyökkäämään Sextuksen laivastoa vastaan. Messinansalmessa käytiin suuri taistelu, joka kuitenkin loppui ilman selvää voittajaa. Tämän jälkeen Sextuksen osuus "vapauttajien" sotaan oli hyvin pieni. Kesään mennessä triumvirien pääarmeija oli valmis ylittämään Adrianmeren. Murcuksen johtama laivasto oli estänyt Antoniuksen legioonia ylittämästä merta ja Antonius oli joutunut odottamaan Octavianuksen laivaston paluuta Brundisiumissa. Kun Octavianus saapui paikalle oli triumvirien laivasto tarpeeksi voimakas turvaamaan armeijan kuljetuksen meren yli. Pian tämän jälkeen Ahenobarbus saapui paikalle mukanaan loput tasavaltalaisten laivastosta. Murcuksen ja Ahenobarbuksen laivastot katkaisivat triumvirien yhteydet Italiaan. Triumvirien ainut toivo oli saavuttaa nopea voitto tasavaltalaisia vastaan maalla.


text: Samalla kun Octavianus ja Antonius lähtivät itään jäi Lepidus Italiaan. Myös Antoniuksen kannattaja Calenus jäi Italiaan kahden legioonan kanssa. Myös Gallia Cisalpinassa oli vahva armeija, jota johti Pollio.


text: Mutinan taistelun jälkeen Brutus lähti Adrianmeren rannikolta itään. Brutus soti Traakiassa ja sai siellä paikalliset päälliköt puolelleen. Brutus sai käsiinsä myös suuria summia rahaa. Syyriassa Cassius kukisti Publius Cornelius Dolabellan taistelussa vuoden 43 eaa. heinäkuussa ja piiritti tätä Laodikeiassa. Toivonsa menettänyt Dolabella otti oman henkensä. Tämä jälkeen Cassius pakotti Tarsuksen maksamaan 1 500 talentin sakot. Myös Kappadokian kuningas Ariobarzanes vastusti Cassiusta. Kappadokiassa oli levotonta aina vuoden 42 eaa. puoliväliin asti, jolloin Ariobarzanes murhattiin Cassiuksen käskystä. Kun Cassius sai kuulla triumvirien liitosta lähti hän marssimaan länteen. Vuoden 43 eaa. lopulla Brutus saapui Smyrnaan, jossa hän tapasi Cassiuksen. Tasavaltalaisten hallussa oli nyt miltei koko itä. Ainoastaan Egypti, Rodos ja Lykia eivät vielä olleet heidän vallassaan.


text: Kesällä 42 eaa. triumvirien pääarmeija pääsi ylittämään Adrianmeren. Octavianus sairastui ja joutui jäämään Dyrrhachiumiin. Antonius lähti tästä huolimatta etenemään.


text: Triumvirien joukot kohtasivat nyt itään paenneet Brutuksen ja Cassiuksen Filippoin luona Traakiassa syyskuussa. Octavianus oli tuolloin sairastunut ja seurasi armeijaa vähän jäljempänä. Antonius pystytti leirinsä röyhkeän lähelle vastustajien armeijan leiriä. Octavianus saapui paikalle kymmenen päivää myöhemmin. Armeijat olivat miltei tasavertaisia. Filippoin ensimmäinen taistelu käytiin lokakuun alussa 42 eaa. Octavianuksen joukot kärsivät tappion Brutuksen joukkoja vastaan. Toisella siivellä triumvirien Antoniuksen johtamat joukot kukistivat Cassiuksen, joka tietämättä Brutuksen voitosta teki itsemurhan. 23. marraskuuta armeijat kohtasivat jälleen, ja triumvirit kukistivat lopullisesti Brutuksen, joka hänkin teki itsemurhan taistelun jälkeen.


title: Symphony of Enchanted Lands

text: Symphony of Enchanted Lands on power metal -yhtye Rhapsodyn vuonna 1998 julkaistu studioalbumi. Albumilta julkaistiin yhtyeen historian ensimmäinen single Emerald Sword. Kappaleista konserttien vakionumeroita ovat edelleen Wisdom of the Kings ja Emerald Sword, joista jälkimmäinen toimii usein päätöskappaleena.


title: Symphony of Enchanted Lands

text: Albumilla on alkuaikojen demoilta kappaleet Eternal Glory ja Riding the Winds of Eternity, jonka nimi tosin oli alun perin Holy Wind. Kappaleesta Emerald Sword julkaistiin yhtyeen ensimmäinen musiikkivideo, joka oli pääasiassa konserttivideo.


title: Erik Justander

text: Erik Justander eli Eerik Juust (noin 1623 Turku – 10. marraskuuta 1678 Mynämäki) oli kirkkoherra ja Turun akatemian runousopin professori.


title: Erik Justander

text: Justander varttui luultavasti kasvattipoikana raatimies Henrik Tavastin perheessä ja pääsi ylioppilaaksi vuoteen 1645 mennessä. Valmistuttuaan filosofian maisteriksi 1653 hän toimi kreivi Johan Oxenstiernan kirjastonhoitajana 1654 ja Turun akatemian runousopin professorina vuosina 1655–1667. Vuonna 1667 Justanderista tuli Mynämäen kirkkoherra ja hän oli tässä virassa kuolemaansa saakka.


title: Erik Justander

text: Justander kirjoitti muisto-, hauta- ja onnittelurunoja suomeksi, ruotsiksi ja latinaksi nimellä "Erik Juusti". Hän myös suomensi ensimmäisen suomen kielellä esitetyn näytelmän "Tuhlaaja-pojasta", joka esitettiin uuden rehtorin astuessa virkaan Turun akatemiassa vuonna 1650. Näytelmä on kadonnut. Hän oli myös ensimmäinen varsinainen asetusten suomentaja (1655–1667).


title: Simmie Knox

text: Simmie Knox (s. 1935) on afroamerikkalainen taidemaalari. Hän on maalannut muun muassa viralliset Valkoinen talo -maalaukset Yhdysvaltain presidentti Bill Clintonista ja tämän vaimosta Hillary Clintonista.


title: Yhdistynyt kuningaskunta yleisurheilun sisäratojen maailmanmestaruuskilpailuissa 2008

text: Yhdistynyt kuningaskunta osallistuu Valencian sisäratojen MM-kisoihin 2008. Joukkueen ensimmäinen osa julkistettiin 12. helmikuuta 2008 ja lopullinen joukkue 26. helmikuuta 2008.


text: Yhdistyneen kuningaskunnan yleisurheiluliiton valintakomitean tiedotteessa mainittiin, ettei komitea olisi millään halunnut valita kisoihin dopingista aiemmin kärähtänyttä Dwain Chambersia, vaan olisi mieluummin lähettänyt kisoihin jonkun nuoren sprintterin hakemaan kokemusta Pekingin olympialaisia varten. Lopulta valintakomitean oli kuitenkin valittava Chambers, sillä hän voitti karsintakilpailun.


title: J. A. Bergman

text: Johan Albert (J. A.) Bergman (4. tammikuuta 1844 Lapväärtti – 3. lokakuuta 1924, Helsinki) oli suomalainen kirjailija. Hän käytti myös nimimerkkiä "J. A. B".


title: J. A. Bergman

text: Bergmanin vanhemmat olivat kappalainen, varapastori Johan August Bergman ja Hedvig Kristina Basilier. Hän pääsi ylioppilaaksi Vaasan lukiosta 1862 ja opiskeli Helsingin yliopistossa valmistuen filosofian kandidaatiksi ja maisteriksi 1869. Bergman toimi Oulussa opettajana 1871–1886 ja Pietarsaaren ruotsalaisen alkeiskoulun ja reaalikoulun ruotsin, suomen ja uskonnon kollegana 1886–1898. Hän oli "Pohjois-Suomi" -lehden päätoimittajana 1895–1898.


title: J. A. Bergman

text: Bergmanin esikoisteos "runollinen kalenteri" "Kalervo" (1871) sisälsi hänen omia runojaan sekä Kalevalasta ja Kantelettaresta mukailtuja runoja. Kirjassa oli mukana myös maalaisnäytelmä "Halut älyn pettää" ja yksi esitelmä. Samana vuonna Bergman julkaisi myös Kirjallisessa Kuukausilehdessä Homeroksen Ilias-eepoksesta tekemänsä käännösharjoitelman "Hektorin vainomus ja kuolo".


title: J. A. Bergman

text: Bergmanin tunnetuin teos, 1881 ilmestynyt romaani "Nevalaiset", käsitteli nurmeslaisten talonpoikien kapinaa veronkantaja Simo Affleckia vastaan vuonna 1710. Romaaniin liittyi romanttisena aineksena Juhani Nevalaisen ja Elsa Sormuisen lemmentarina.


title: J. A. Bergman

text: Vuonna 1902 Bergman julkaisi toisen historiaan sijoittuvan kertomuksensa "Sulikki" joka kertoi pakanallisen hämäläisnoidan Kammon tyttären Sulikin tuhoisaksi osoittautuvan lemmentarinan. Tapahtumat sijoittuivat piispa Tuomaan aikaan vuoteen 1238. Bergman oli aiemmin julkaissut myös Pohjanmaalle sijoittuvan kansankuvauksen "Aunolan emäntä" jonka aiheena oli Aumolan talon rikkaan emännän petollinen lapsenomistusjuttu ja siitä seuraava häpeä.


title: J. A. Bergman

text: Bergman oli naimisissa 1876–1919 Amanda Karolina Olinin (k. 1919) kanssa.


title: Jääkiekon SM-liigakausi 1982–1983

text: Kausi 1982–1983 oli jääkiekon SM-liigan kahdeksas kausi. Runkosarjan voitti Jokerit, mutta HIFK voitti Suomen mestaruuden jätettyään Jokerit finaaleissa toiseksi. Ilves ylsi pronssille. Runkosarjan ja pudotuspelien paras pistemies oli HIFK:n Matti Hagman. Lukko putosi I-divisioonaan, josta liigaan nousi HPK.


title: William Howard Stein

text: William Howard Stein (25. kesäkuuta 1911, New York − 2. helmikuuta 1980) oli yhdysvaltalainen biokemisti. Hän sai Nobelin kemianpalkinnon vuonna 1972 ribonukleaasin ja deoksiribonukleaasin rakenteen selvittämisestä. Stein jakoi palkinnon Christian Anfinsenin ja Stanford Mooren kanssa.


title: William Howard Stein

text: Stein suoritti perustutkinstonsa kemiasta Harvardissa vuonna 1933, ja aloitti siellä jatko-opiskelijana. Kokemus oli hänelle huono, mutta onneksi häntä rohkaistiin vaihtamaan alaa. Biokemian opinnot Columbian yliopistossa olivat motovoivia, opettavaisia ja menestyksekkäitä.


title: William Howard Stein

text: Stein väitteli tohtoriksi vuonna 1938 ja aloitti samana vuonna työnsä Rockefeller-instituutissa. Työtoverinsa Standford Mooren kanssa hän selvitti vuosien 1949 ja 1963 välillä, miten ribonukleaasi toimii ruoansulatuksen katalyyttinä. He kehittivät menetelmiä, joilla proteiineista voidaan analysoida aminohappoja ja peptideitä, ja käyttivät noita menetelmiä ribonukleaasin rakenteen määrittämiseen. He selvittivät myös kaksi kertaa monimutkaisemman molekyylin, deoksiribonukleaasin, rakenteen. Tästä työstä he saivat Nobelin palkinnon vuonna 1972.


title: Uzumaki

text: Uzumaki ("うずまき") on vuonna 2000 julkaistu japanilainen kauhuelokuva, joka perustuu Junji Iton samannimiseen mangaan. Se on Higuchinskyn ensimmäinen elokuvaohjaus. Elokuva sijoittuu japanilaiseen kaupunkiin, jossa yliluonnolliset spiraalit ottavat vallan.


title: Uzumaki

text: Elokuvassa ja mangassa on erilaiset loppuratkaisut, koska elokuva ehdittiin tehdä ennen kuin manga oli kokonaan julkaistu.


title: Uzumaki

text: Elokuvan tunnusmusiikkina on Do As Infinity -yhtyeen kappale "Raven".


title: Psicosis & Super Crazy

text: Psicosis & Super Crazy ovat kaksi entistä team-toveria World Wrestling Entertainmentin RAW-brändissä. Heidät tunnettiin paremmin nimellä Mexicool's. He ovat 175-senttisiä ja 90-kiloisia.


title: Psicosis & Super Crazy

text: He olivat ajallaan hyvin tehokas tiimi ja voittivat monia suuria nimiä, kuten The Great Khalin luovutus-voitolla, muutoin he eivät ole voittaneet häntä koskaan. Mestaruuksia heille ei koskaan kertynyt.


title: Jääkiekon SM-liigakausi 1983–1984

text: Kausi 1983–1984 oli jääkiekon SM-liigan yhdeksäs kausi. Tappara voitti sekä runkosarjan että koko liigan mestaruuden. Hopeaa sai Ässät ja pronssia Kärpät. Matti Hagman voitti kauden 1982–1983 tavoin runkosarjan pistepörssin. HPK teki liigassa lyhyen yhden kauden visiitin ja putosi I divisioonaan, josta Lukko nousi takaisin. Kauden erikoisuus oli se, että Suomen olympiajoukkue kohtasi jokaisen liigajoukkueen kertaalleen valmistautuessaan Sarajevon talviolympialaisiin, ja seurojen osalta nämä ottelut laskettiin mukaan sarjataulukkoon.


title: Jääkiekon SM-liigakausi 1983–1984

text: Olympiajoukkue pelasi 10 ottelua, joista se voitti 4, pelasi tasan 2 ja hävisi 4 maalisuhteella 41–38.


title: Indeksikaalisuus

text: Indeksikaalisuus on kielitieteessä ja kielenfilosofiassa kielellisten ilmaisujen ominaisuus, joka tarkoittaa sitä, että ilmaisu osoittaa jotain asiantilaa. Ilmaisu on indeksikaalinen, jos sen semanttinen arvo riippuu sen esittämisyhteydestä ja voi näin vaihdella yhteydestä toiseen.


title: Indeksikaalisuus

text: Indeksikaalisia ilmaisuja eli indeksikaaleja ovat esimerkiksi persoonapronominit (kuten ”minä”, ”sinä”, ”hän”), demonstratiivit (kuten ”tämä”, ”tuo”), ajankohtaan viittaavat ilmaisut (kuten ”nyt”, ”tänään”, ”eilen”) sekä paikkaan viittaavat ilmaisut (kuten ”täällä”, ”tuolla”). Esimerkiksi lauseessa ”minä juon nyt kahvia” indeksikaali ”minä” viittaa siihen henkilöön joka puhuu, ja indeksikaali ”nyt” viittaa siihen ajan hetkeen, jolloin sanat lausutaan.


title: Herzogin Cecilie

text: Herzogin Cecilie oli syvänveden rahtipurjelaiva. Saksassa vuonna 1902 valmistettu alus oli vuodesta 1921 suomalaisen laivanvarustajan Gustaf Eriksonin omistuksessa ja toimi kauppalaivana. Tyypiltään se oli nelimastoparkki, jossa ei ollut potkureita, vain donkeykattila pumppuja ja höyryvinttureita varten. Alus siis tarvitsi satamamanöövereissään hinaajan apua. Alus kantoi samaa nimeä (suom. "herttuatar Cecilie") alusta loppuun. Se ajoi karille ja ruhjotui hylyksi myrskyssä Bolt Headin edustalla Devonissa vuonna 1936.


title: Herzogin Cecilie

text: Aluksen rakensi Rickmers Act. Gesellschaftin telakka Bremerhavenissa, Saksassa. Vesillelasku tapahtui 22. huhtikuuta 1902.


title: Herzogin Cecilie

text: Suomeen alus ostettiin Belgiasta 4 250 punnalla joulukuussa 1921. Aluksen omisti ahvenanmaalainen varustaja Gustaf Erikson, jonka laivaston lippulaiva alus oli. Aluksen tunnetuin kapteeni oli Ruben de Cloux. Ensimmäinen kaukomatka tehtiin puutavaralastissa Norjan Fredrikstadista Melbourneen 1. toukokuuta – 1. elokuuta 1922 välisenä aikana.


title: Herzogin Cecilie

text: Kuten kaikki Eriksonin purjelaivat, alus purjehti koko ikänsä vakuuttamattomana kustannussyistä; vain lasti oli vakuutettu.


title: Herzogin Cecilie

text: Alus voitti neljä kertaa kuuluisan Sinisen nauhan Grain Race -viljapurjehduskilpailussa Australiasta Englantiin. Viimeiset purjehduksensa se teki merikapteeni Sven Eriksonin komennossa. Hän ei ollut sukua varustajalle.


title: Herzogin Cecilie

text: Viimeinen purjehdus oli aluksen nopein: lastinaan 4 295 tonnia vehnää se purjehti Port Lincolnista Kap Hornin ympäri Falmouthin satamaan 86 vuorokauden ennätysajassa. Kapteeni sai määräyksen jatkaa Ipswichiin, jonne viljalasti olisi purettava. Alus nosti ankkurinsa kello 20.20 huhtikuun 24. päivänä 1936; tuuli oli pari boforia lounaasta, joten vauhdista tuli hyvä. Pimeän tultua tuuli tyyntyi hieman ja nousi niin paksu sumu, ettei edes kirkasvaloinen Eddystonen majakka näkynyt; myöhemmin todettiin laivan vauhdin olleen noin seitsemän solmua.


title: Herzogin Cecilie

text: Vahdissa ollut perämies havaitsi hiukan kello 02.00 jälkeen edessä mustan kallion ja yritti muuttaa suuntaa etelään mutta liian myöhään: laiva ajoi matkavauhdillaan Hamstone Rockin karikkoon Sewer Mill Sandsin matalikolla Bolt Headin luona Devonin rannikolla.